5 Sumber Kalsium Selain Susu Untuk Anak Anda

Keperluan kalsium meningkat apabila kanak-kanak semakin membesar. Keperluan diet kalsium yang dicadangkan untuk kanak-kanak adalah 500- 700mg sehari. Memandangkan oleh kanak-kanak makan kebanyakan makanan, cara terbaik untuk mendapatkannya adalah dengan mempunyai diet yang pelbagai dan seimbang termasuk semua kumpulan makanan. Diet berdasarkan pilihan makanan yang sihat dan semula jadi akan memastikan bahawa anak mendapat manfaat nutrisi penuh daripada apa yang dimakannya.

Soya

Kacang soya adalah cara yang baik bagi bayi vegetarian atau vegan, bukan hanya pengambilan kalsium yang diperlukan, tetapi jumlah protein atau besi yang baik juga. Susu soya boleh dibuat dengan memasak biji kacang soya di dalam air dan asingkan susu dari serat. Satu cawan susu kedelai mengandungi lebih daripada 60mg kalsium.

Salmon atau ikan bertulang

Selain menjadi sumber kalsium yang baik iaitu 232mg dalam hidangan dewasa, salmon adalah sumber vitamin B12, vitamin D, dan selenium yang sangat baik. Ia juga mengandungi sejumlah baik niacin, asid lemak omega-3, protein, fosforus, dan vitamin B6.

Biji bijan

Satu sudu makan biji bijan mengandungi 88mg kalsium, menjadikannya cara yang baik dan mudah untuk mendapatkan kalsium RDA dalam diet seseorang. Ia juga menurunkan tekanan darah dan melawan keradangan.

Brokoli

Terdapat kanak-kanak menyukai dan sebaliknya. Tetapi dengan 47mg kalsium dalam 100g brokoli tidak boleh diabaikan. Para ibu boleh mempelbagaikan hidangan sayur-sayuran ini untuk memastikan anak mendapat yang terbaik daripada khasiatnya.

Tauhu

Setengah cawan tauhu bersamaan 861mg kalsium. Tauhu adalah sejenis protein yang kaya protein rendah lemak susu atau keju untuk keperluan kalsium bayi anda.


Tip Mengurus dan Mengawal Anak Tantrum

Betul-betul menguji kesabaran bila berdepan anak yang tantrum, betul tak?

Tantrum biasanya merupakan kemarahan atau perikalu yang tidak munasabah seperti menangis menjerit, mengamuk dan membuang objek dalam tempoh masa yang singkat.

Keadaan ini boleh mengecewakan mana-mana
ibu bapa.
 Tetapi jika dilihat dari sudut lain seperti menganggap ia sebagai satu ujian, merawat tantrum boleh juga menjadi satu peluang pendididikan.

Untuk mendapatkan lebih banyak info tentang Keibubapaan, sila dapatkannya
di sini.

Mengapa kanak-kanak mengalami tantrum?

Tantrum sangat biasa dalam kalangan kanak-kanak 1 hingga 4 tahun. Ini kerana
kemahiran sosial
 dan emosi kanak-kanak mula berkembang pada usia ini.

Mereka tidak dapat menyatakan emosinya. Mereka inginkan kebebasan tetapi dalam masa sama takut berpisah daripada anda.

Jadi tantrums adalah salah satu cara kanak-kanak menyuarakan dan menguruskan perasaan, dan cuba memahami atau mengubah apa yang berlaku di sekeliling mereka.

Punca anak tantrum
 biasa disebabkan oleh:

Letih

Lapar

Berasa diabaikan

Bimbang atau gelisah

Kanak-kanak yang lebih muda mungkin tidak dapat memberitahu anda bahawa mereka cemas dan mereka mungkin menangis, menjadi manja dan tantrum

Bagaimana menguruskan anak yang tantrum?

Jeritan kanak-kanak boleh membimbangkan. Anda juga mungkin berasa marah dan malu sekiranya ia berlaku di tempat awam atau dihadapan orang lain.

Baca juga:

Oleh itu, adalah sangat penting untuk menetapkan peraturan tertentu supaya anak anda boleh belajar cara untuk menangani emosinya.

Berikut adalah beberapa tip yang boleh digunakan untuk kanak-kanak tantrum:

Jangan cuba menenangkan anak yang tantrum

Abaikannya, melainkan dia membahayakan diri sendiri atau orang lain secara fizikal.

Memberikan perhatian yang sepenuhnya kepada mereka tidak akan menyelesaikan sesuatu keadaan.

Sebaliknya membiarkannya beberapa minit tetapi masih dalam perhatian anda.

Sekiranya
anak anda mula memukul
, menendang, menggigit, atau melemparkan sesuatu benda, hentikannya dengan serta-merta dan keluarkannya daripada keadaan itu.

Jelaskan bahawa kelakuan itu adalah tidak baik.

Bercakap dengan lembut

Semakin tinggi suara anak anda menjerit, anda perlu bercakap dengan lembut. Anak anda akan meninggikan suaranya kerana inginkan perhatian anda.

Mereka mungkin berasa kecewa atau sedih tetapi anda perlu kekal tenang. Jika dia tidak mendapat sesiatu yang diinginkan, alihkan perhatiannya kepada pilihan lain.

Keadaan ini biasanya membantu terutama jika kurang kawalan disebalik kemarahan.

Berikan ganjaran

Dalam keadaan tertentu, anda juga perlu berikan ganjaran kepada anak anda atas kelakuannya yang baik sepanjang berada di restoran atau di
tempat awam.

Cara ini juga boleh membantu anak anda mengawal emosinya supaya kekal bertenang sementara menunggu ganjaran yang bakal diperolehinya.

 Sesetengah orang mungkin menganggap ia satu rasuah, tetapi selagi anda mampu mengawalnya ia boleh membantu pembentukan tingkah laku anak supaya lebih bersabar,
berdisiplin
 dan mampu mengawal emosinya.

Berikan pelukan pada anak yang tantrum

Ini mungkin perkara terakhir yang anda mahu lakukan apabila anak anda mengamuk, tetapi ia benar-benar dapat membantunya bertenang.

Pelukan membuat anak-anak
 berasa selamat dan biarkan mereka tahu bahawa anda mengambil berat terhadapnya, walaupun anda tidak bersetuju dengan
tingkah laku
 mereka.

Ini juga dapat menstabilkan semula emosi mereka.

Bawa keluar anak yang tantrum

Dapatkan anak anda daripada keadaan tantrum dan bawanya keluar. Ia juga merupakan strategi berkesan.

Jika anda anda tertarik
kepada mainan
 atau gula-gula, alihkan perhatiannya kepada benda lain sehingga dia benar-benar menenangkan dirinya.

Disiplin dengan memukul bukan caranya

Apabila kali anda merasakan keinginan untuk memukul,
ambil nafas
 panjang dan pertimbangkan apa yang anda mahu anak anda belajar.

Tindakan ini mungkin boleh membantu anda anda mengawal kelakuannya tetapi lama kelamaan anak anda juga boleh meniru cara anda mendidiknya.

Ini kerana keadaan tersebut juga boleh mendorong anak anda menjadi lebih agresif.


6 Kesilapan Cara Simpanan Susu Ibu Yang WAJIB Dielak Atau Buruk Padahnya!

Mengepam
susu
 badan adalah cara untuk memastikan si manja tetap akan mendapat
susu ibu
 walaupun tidak berada bersama si ibu. Tetapi adakah ibu-ibu sekalian tahu cara penyimpanan susu ibu yang betul?

Untuk mendapatkan lebih banyak info tentang Keibubapaan, sila dapatkannya
di sini.

Kesilapan cara penyimpanan susu ibu

Kita selalu menganggap ia adalah satu perkara mudah untuk menyimpan
susu ibu yang sudah dipam
.

Walau bagaimanapun, tanpa sedar, terdapat beberapa kesilapan yang dilakukan oleh ibu mengenai cara simpanan susu.

Kesilapan ini secara tidak langsung sebenarnya boleh mendatangkan kemudaratan kepada bayi. Jadi jom kita semak apakah kesilapan yang sering dilakukan.

Cara penyimpanan susu ibu yang salah: bekas tercemar

Susu badan dapat membantu meningkatkan sistem pertahanan badan bayi daripada
bakteria
 berbahaya. Tetapi keadaan akan menjadi sebaliknya jika bekas simpanan susu yang digunakan sudah tercemar.

Bekas mengepam susu juga harus dipastikan bersih, ya?

Penggunaan
botol susu
 plastik atau kaca harus dicuci dan dikeringkan dengan sebaiknya.

Ini kerana ia boleh menjadi tempat pembiakan bakteria. Cuci menggunakan
air suam
 dan lap bekas dengan kain bersih.

 Kiub ais

Mungkin ada di antara ibu sekalian memilih untuk membuatkan kiub ais susu sebagai cara mudah untuk menyimpan susu.

Tetapi mungkin selepas ini anda patut hentikan kaedah penyimpanan ini, kerana ia berisiko untuk dicemari bakteria memandangkan ia adalah bekas terbuka.

Jika masih ingin menggunakan kaedah kiub ais, disarankan untuk menggunakan bekas tertutup. Ia adalah cara yang lebih selamat.

Cara penyimpanan susu ibu yang salah: bekas plastik

Bukan semua bekas atau beg plastik sesuai untuk digunakan sebagai bekas penyimpanan susu. Anda perlu menggunakan bekas plastik yang bebas bahan kimia.

Anda dinasihatkan untuk memilih bekas dengan label
“BPA-Free”.
 Ini kerana ia adalah lebih selamat untuk si manja anda.

Dalam masa yang sama, pastikan bekas plastik yang digunakan tidak koyak atau bocor. Jika tidak, sudah tentu bakteria berkembang dan membiak di dalam bekas plastik tersebut.

Sentiasa memeriksa bekas plastik yang digunakan, okay?

 Terlalu lama

Bagi ibu yang ‘meriah’ susu badannya sudah tentu akan memilih untuk menyimpan stok susu dalam peti ais beku. Malahan ada ibu yang menyediakan
deep freezer
semata-mata untuk menempatkan susu yang dipam.

Ia adalah ikhtiar yang harus mendapat pujian. Walau bagaimanapun, penyimpanan susu untuk tempoh yang terlalu lama adalah tidak bagus. Ini kerana badan ibu menghasilkan susu yang bersesuaian dengan keadaan semasa bayi.

Tempoh penyimpanan yang terbaik di dalam
peti sejuk
 beku, di bawah suhu -18℃ adalah dari tempoh enam, adalah tempoh yang terbaik dan sehingga 12 bulan, tempoh yang masih boleh diterima untuk penyimpanan susu.

Tetapi jika disimpan dalam peti sejuk biasa, ia hanya boleh bertahan sehingga empat hari sahaja, okay?

Kandungan nutrien dalam susu ibu adalah untuk memenuhi keperluan khasiat bayi pada ketika itu, jadi sebaiknya berikan susu tersebut secepat mungkin.

Cara penyimpanan susu ibu yang salah: dekat dengan makanan mentah

Tempat di mana anda menyimpan susu juga perlu dititikberatkan.

Ini kerana jika susu disimpan di tempat yang sama dengan bahan makanan lain seperti daging atau ikan mentah, ia akan meningkatkan risiko untuk bakteria berpindah dari makanan ke susu yang disimpan.

Jika boleh, sebaik-baiknya, asingkan ruang penyimpanan makanan barangan dapur
dengan susu ibu
.

Selain itu, anda amatlah dinasihatkan untuk tidak meletakkan susu yang ingin disimpan pada bahagian pintu peti sejuk.

Ini adalah untuk membantu melindungi susu daripada perubahan suhu ketika membuka dan menutup pintu peti ais.

 Simpan semula

Pasti rasa sayang untuk membuang susu yang tidak digunakan. Tetapi jika susu tersebut sudah dikeluarkan daripada peti beku, anda dinasihatkan untuk tidak menyimpan semula walaupun ia tidak digunakan.

Maksudnya di sini, jika susu disimpan beku dan didedahkan kepada suhu biasa, jangan masukkan kembali untuk pembekuan semula, jika susu yang beku telah cair sepenuhnya.

Sebaiknya ia digunakan dalam tempoh masa 2 jam selepas proses pencairan.

Ia bermakna tempoh 2 jam tersebut dikira dari masa ia tidak lagi beku atau dicairkan sepenuhnya, bukan dari semasa anda mengeluarkannya dari peti sejuk.

Ini kerana, selain daripada
mengurangkan nilai khasiat
 di dalamnya, tindakan anda ini juga membuatkan susu lebih mudah dicemari bakteria. Jadi hanya keluarkan susu dalam jumlah yang diperlukan.

Secara terus

Sesungguhnya memberikan susu ibu secara terus adalah antara kaedah yang paling baik. Tetapi jika keadaan memerlukan anda menyimpan susu, pastikan anda melakukan cara penyimpanan susu ibu yang betul.

Jangan lupa untuk memastikan tangan anda juga dalam keadaan bersih semasa mengendalikan
proses mengepam
 dan cara penyimpanan susu ibu, okay?


Ramai Wanita Mahu Hamil Di Usia 30 Tahun, Nanti Dulu Ketahui Kekurangan Dan Kelebihan Ini

Kebanyakan individu wanita telah menetapkan bahawa usia 30-an merupakan lingkungan umur yang sesuai untuk mereka menjadi seorang ibu. Ketika usia ini, anda mungkin telah stabil dari segi kewangan, kareer serta hubungan bersama pasangan. Namun, bagaimana jika anda baru mengandung usia 40an atau lewat 30an? Adakah lambat hamil akan membawa sebarang mudarat pada ibu dan bayi?

Jom sama-sama ikuti penjelasan dalam artikel di bawah.

Untuk mendapatkan lebih banyak info tentang Kehamilan, sila dapatkannya
di sini.

Kelebihan mengandung usia 40an atau 30an

Wanita yang berusia linkungan umur 30-an mempunyai tahap stamina dan ketahanan tinggi yang sangat diperlukan dalam
proses membesarkan anak.

Mereka juga mempunyai asas kewangan yang agak kukuh hasil titik peluh mereka berkerja sebelum itu demi menjamin kehidupan berkeluarga yang lebih terjamin. Ini sangat penting bagi memastikan pasangan anda tidak terlalu terbeban
untuk bersama-sama membesarkan anak.

Dalam masa yang sama, anda perlu memastikan kekal berhubung dengan kenalan tempat kerja bagi memastikan anda t
idak kekok untuk meneruskan kareer sekembalinya anda ke alam pekerjaan kelak.

Kekurangan mengandung usia 40an atau 30an

Sejurus melewati usia 35 tahun atau mengandung usia 40an, potensi dan peluang anda untuk hamil sebenarnya akan menurun dan
masalah genetik yang lain pula akan timbul.

Disebabkan itu, wanita yang berumur lingkungan 30-an ini disarankan untuk melakukan pemeriksaan kesihatan sebelum memutuskan untuk hamil. Wanita yang berusia mempunyai risiko untuk mengalami
keguguran dan komplikasi ketika hamil yang lain.

 Jika anda sudah mencecah usia 35 tahun dan mahu mempunyai anak, pastikan anda melakukannya secepat mungkin selepas mendapat nasihat pakar kerana potensi dan peluang anda untuk hamil kian menipis seiring dengan perjalanan usia.

Baca juga:

Teringin Tapi Sukar Untuk Hamil Anak Kembar? Kenalah Cuba 4 Cara Ini Dulu!

Ini Checklist Barang Baby Masa Hamil Hingga Si Manja Setahun! Mama, Jom Semak!

Sejauh manakah peluang untuk anda berjaya mengandung?

Dalam usia 30-an, wanita mempunyai 15 peratus peluang untuk hamil setiap
kali proses ovulasi berlaku
. Dalam setahun, anda mempunyai sekurang-kurangnya 75 peratus peluang untuk hamil.

 Namun peratusan ini akan menurun kepada 65 peratus ketika anda sedang berada pada usia lewat 30-an. Selain itu,
risiko keguguran
 berlaku akan meningkat seiring dengan perjalanan usia anda.

 Peratusan risiko ini terjadi kepada ibu yang hamil pada usia awal 30-an adalah sebanyak 18 peratus dan akan mencecah 34 peratus sekiranya wanita itu hamil pada usia awal 40-an. Jadi, peluang anda untuk mengandung usia 40an adalah lebih tipis jika dibandingkan ketika anda berumur 30 atau 20 tahun.

Mempunyai sebarang persoalan tentang kehamilan? Jom, ikuti Komuniti Kehamilan Hello Doktor untuk dapatkan pendapat mengenai masalah anda daripada pakar.

Apakah yang perlu anda lakukan jika lambat hamil?

Sekiranya anda telah mencecah usia 30-an dan kerap melakukan
hubungan seks tanpa perlindungan
 dalam tempoh setahun namun masih tidak berjaya untuk hamil, anda perlu berhubung dengan pakar.

Jika anda berumur lebih 35 tahun dan telah mencuba selama 6 bulan namun
masih tidak membuahkan hasil
, berhubung dengan pakar dalam kadar segera.

Demi memastikan proses kehamilan yang sihat dan semulajadi, anda perlu kekal tenang namun dalam masa yang sama, kekal bersedia.

Anda mungkin sukar untuk hamil sekiranya anda
mempunyai sejarah dijangkiti penyakit
 yang
sexually transmitted diseases
(STD) atau haid yang tidak tentu.

Jika begitu, pastikan anda segera berjumpa dengan doktor untuk mendapatkan nasihat, khidmat dan rawatan yang terbaik.


Tiada Alat Pregnancy Test? Relaks, Ada 7 Cara Guna Bahan Dapur Boleh Anda Cuba, MUDAH!

Biasanya kit kehamilan atau
pregnancy test
 akan digunakan untuk
memeriksa anda hamil
mahupun tidak. Tetapi tahukah anda sebenarnya terdapat cara nak tahu hamil tanpa
pregnancy test
?

Baca selanjutnya untuk mengetahui cara guna
pregnancy test
dengan bahan semula jadi di rumah .

Untuk mendapatkan lebih banyak info tentang Kehamilan, sila dapatkannya
di sini.

Cara guna
pregnancy test
semula jadi

Bagi kebanyakan wanita, bergelar ibu adalah anugerah yang paling dinantikan. Tidak meng
alami ha
id adalah tanda pertama yang menunjukkan anda mungkin
berbadan dua
.

Sememangnya terdapat banyak kit kehamilan yang boleh dibeli di pasaran. Tetapi jangan terkejut kerana terdapat cara nak tahu hamil tanpa
pregnancy test
 yang telah digunakan wanita terdahulu.

Kebanyakan petua-petua ini dapat berfungsi dengan baik untuk mengesan tahap hCG –
human chorionic gonadotropin
 –
hormon kehamilan
 dalam air kencing.

Kelebihan menggunakan kaedah semula jadi ini adalah privasi anda sangat terjaga dengan mencubanya sendiri di rumah.

Cara nak tahu hamil tanpa
pregnancy test
guna bahan rumah

Setiap bahan yang digunakan untuk ujian kehamilan ini biasanya terdapat d
i rum
ah, secara tidak langsung ia akan memudahkan lagi kerja anda.

Kebanyakan bahan dalam
cara menggunakan alat ujian kehamilan
 disenaraikan di bawah adalah semula jadi dan yang paling penting selamat.

Cuka

Cuka boleh membantu anda untuk menguji sama ada diri
sedang mengandung
 atau tidak. Untuk melakukan ujian ini, anda memerlukan cuka putih.

Caranya dengan mengambil dua sudu cuka dan letakkan ke dalam bekas plastik. Tambahkan air kencing dan campurkan dengan betul.

Jika cuka berubah warna dan membentuk buih, anda hamil dan jika sebaliknya, masih belum
ada re
zeki.

Cara nak tahu hamil tanpa
pregnancy test
 menggunakan sabun

Anda boleh menggunakan sebarang jenis
sabun mandi
 untuk melakukan ujian ini.

Letakkan sabun ke dalam bekas dan tuangkan air kencing anda ke atasnya. Jika muncul buih, tahniah, anda positif hamil!

Baca juga:

Gula

Cara test pregnant guna gula
 merupakan antara kaedah yang paling mudah dan kerap digunakan apabila tidak terdapat kit kehamilan saintifik.

Letakkan
satu sudu gula
 ke dalam mangkuk dan tambahkan satu sudu air kencing ke atasnya.

Kemudian, perhatikan bagaimana gula bertindak balas selepas anda menuang air kencing. Jika gula bergumpal bermakna anda mengandung. Sebaliknya jika gula menjadi cepat larut, bermakna anda masih
belum hamil.

Tindak balas gula bergumpal berlaku kerana hormon hCG yang terdapat dalam air kencing menghalang gula untuk larut.

Garam

Ujian kehamilan ini sama seperti menggunakan gula. Langkah yang sama perlu dilakukan. Air kencing dan garam perlulah dicampur bersama.

Sekiranya garam
 membentuk gumpalan putih seakan krim, ia bermakna hasil yang positif. Seandainya tiada kesan seperti itu, mungkin anda tidak hamil.

Baking soda, antara cara nak tahu hamil tanpa
pregnancy test

Campurkan dua sudu
baking soda
 dan tambahkan dua sudu air kencing ke dalam bekas. Perhatikan tindak balas yang berlaku. Jika
ia berbuih
, ini bererti anda hamil.

Ubat gigi

Bagi petua ini, ubat gigi yang hendak digunakan haruslah berwarna putih sahaja.

Ambil dua sudu
 ubat g
igi dan letakkan ke dalam bekas. Selepas itu, masukkan sampel air kencing anda.

Sekiranya
ubat gigi
berubah warna dan menjadi berbuih, ia adalah khabar gembira buat anda dan pasangan!

Cara nak tahu hamil tanpa
pregnancy test
dengan bahan peluntur

Penggunaan kaedah ini dipercayai memberikan hasil paling tepat dan cepat berbanding petua di atas yang lain.

Dapatkan bekas bersih dan kumpulkan air kencing di dalamnya. Kemudian, tambahkan sedikit
serbuk peluntur
 ke dalamnya dan gaulkan dengan betul bagi mengelakkan ketulan. Jika terbentuk buih atau
fizz
, bermakna anda hamil.

Tip keberkesanannya

Sekiranya anda mencuba salah satu ujian di atas dan
mendapat hasil positif,
 amat disarankan untuk melakukan kaedah lain bagi mendapatkan lebih kepastian mengenai keputusannya.

Jika cara lain yang dicuba turut memberikan hasil positif, pastikan anda melakukan pemeriksaan doktor secepat mungkin.

Petua tingkatkan ketepatan hasil ujian kehamilan di rumah

Gunakan air kencing pertama pada hari tersebut kerana ia mempunyai tahap hCG yang pekat

Pastikan anda menggunakan bekas plastik yang bersih untuk
mengumpul air kencing

Dapatkan jumlah air kencing yang mencukupi untuk memberikan hasil lebih tepat

Tunggu selama 5-10 minit untuk tindak balas berlaku

Cara nak tahu hamil tanpa
pregnancy test,
 disokong secara saintifik?

Walaupun kaedah yang dikongsikan di atas telah digunakan secara turun-temurun, pun begitu masih tiada bukti saintifik untuk menyokongnya. Hasil keputusan positif itu mungkin adalah secara kebetulan semata-mata.

Cara guna
pregnancy test
 semula jadi di rumah ini tidak salah untuk dicuba. Tetapi untuk mendapatkan lebih kepastian, pastikan anda menggunakan juga
kit kehamilan
 yang dijual di pasaran atau melakukan ujian di klinik.


Jangkitan Faraj Tanpa Hubungan Seksual, Bolehkah Ia Berlaku?

Ramai orang percaya bahawa tanpa hubungan seksual, anda tidak mengalami jangkitan faraj. Bagaimanapun, adakah ini benar? Artikel di bawah akan memberi anda maklumat mengenai sama ada anda boleh mendapat jangkitan faraj tanpa aktif secara seksual atau sebaliknya.

Apa yang anda tahu mengenai jangkitan faraj?

Simptom dan tanda-tanda jangkitan faraj termasuk kegatalan, pembakaran dan kesakitan di dalam atau di sekeliling faraj anda, atau ketidaknormalan dalam keputihan. Sekiranya anda aktif secara seksual, telah melakukan hubungan kelamin dengan seseorang dan mengalami tanda-tanda dan simptom itu, kemungkinan besar anda mempunyai penyakit berjangkit secara seksual atau dikenali sebagai STD atau STI, y
ang bermaksud jangkitan seksual.

Berbeza dengan kepercayaan normal, jangkitan faraj tidak terhad kepada mereka yang aktif secara seksual, tetapi mereka yang tidak mempunyai hubungan kelamin juga boleh mendapatnya. Perlu diingatkan bahawa setiap kali anda mempunya tanda-tanda di atas,
kemungkinan anda mengalami jangkitan faraj atau STD atau STI sangat tinggi. Oleh itu, jumpa doktor secepat mungkin untuk mengelakkan sebarang komplikasi lanjut.

Jenis jangkitan faraj

Vaginosis bakteria (BV)

Ia disebabkan oleh pertumbuhan bakteria tertentu (sejenis kuman) dalam faraj anda. Simptom dan tanda-tanda penyakit ini termasuk faraj berbau hanyir, lebihan cecair dalam faraj berbanding biasa atau gatal di sekeliling atau dalam faraj anda. BV boleh berlaku kepada kedua-dua orang yang telah melakukan hubungan seksual dan orang yang tidak mempunyai hubungan seksual.

Jangkitan yis

Jangkitan yis adalah disebabkan oleh pertambahan jenis kuman yang juga dikenali sebagai kulat di dalam faraj anda. Berhati-hati dengan tanda dan simptom seperti
pembakaran, kemerahan atau pembengkakan pada faraj atau vulva, kesakitan semasa seks atau buang air kecil, pembuangan air kecil tidak normal dan ruam merah di luar faraj anda.

Bagaimana mengurangkan peluang mendapatkan jangkita faraj?

Pastikan faraj atau alat kelamin bersih. Adalah sangat penting mengekalkan faraj dan bahagian bawah yang bersih setiap hari. Cuci bahagian luar faraj dan bahagian bawah dengan sabun khusus dengan arahan ahli farmasi setiap hari dengan betul. Di samping itu,
ingat bahawa setiap kali anda ke bilik mandi, lap dari bahagian depan badan anda ke belakang, bukan sebaliknya.

Pastikan faraj nyaman dan selesa. Semain tinggu suhu, lebih banyak bakteria. Persekitaran lembap dan panas adalah tempat yang sempurna bagi bakteria untuk berkembang.
Juga, ingatlah untuk elakkan memakai pakaian yang tidak selesa seperti potongan yang dibuat daripada kain serap haba seperti rayon dan poliester. Ini kerana ia boleh memerangkap haba di kelangkang anda. Oleh itu pakai seluar yang selesa yang diperbuat daripada kapas akan menjadi idea yang baik.

Jauhi juga pakaian yang basah. Bakteria tidak hanya mendiami dan berkembang pesat di tempat-tempat yang panas, tetapi ia juga sukakan persekitaran yag basah. Itulah sebabnya mengapa anda harus menukar pakaian kering secepat mungkin selepas berada di dalam air.

Minum air secukupnya.

Tukar seluar dalam setiap hari (sangat penting).

Jika anda berfikir bahawa anda mengalami jangkitan faraj, jangan teragak-agak untuk berjumpa doktor secepat mungkin untuk mendapatkan diagnosis dan rawatan lanjut. Semakin lama anda menunggu, semakin teruk keadaan jangkitan faraj anda.

Hello Health Group
 tidak menyediakan nasihat perubatan, diagnosis, atau rawatan.


Apa Perbezaan Antara Cyst Dan Fibroid?

Fibroid dan
cyst
 dalam rahim, kedua-duanya adalah ketumbuhan bukan? Tapi apa yang membezakan mereka? Anda fikir anda mungkin mempunyai sista ovari. Atau, mungkinkah itu fibroid rahim? Sebenarnya, ada banyak bahaya fibroid rahim yang perlu semua orang tahu.

Fibroid dan
cyst
 dalam rahim mempengaruhi struktur yang berbeza dalam
 sistem pembiakan wanita.

Walau bagaimanapun, kedua-duanya dapat menunjukkan simptom yang serupa,
seperti sakit pelvis
 dan pendarahan rahim yang tidak normal.

Tambah lagi, terdapat juga kemungkinan
kedua-dua kondisi ini mempengaruhi kesuburan
 dan kebolehan untuk hamil!

Mari kenali fibroid dan sista di dalam rahim dengan lebih terperinci!

Untuk mendapatkan lebih banyak info tentang Fibroid Rahim, sila dapatkannya
di sini.

Apa itu Myoma @ fibroid rahim?

Myoma
, yang biasanya dikenali sebagai fibroid, adalah tumor jinak (bukan kanser) yang terbentuk di dalam atau di sekitar rahim.

Fibroid, secara perubatan dikenali sebagai
 leiomyoma dan merupakan tumor berotot licin, sejenis tisu yang membentuk dinding rahim.

Ketumbuhan ini juga adalah satu kondisi yang kerap mempengaruhi kira-kira 20% wanita dalam lingkungan usia yang berupaya mengandung.

Bahaya fibroid atau
cyst
 dalam rahim, kadangkala tumor ini menjadi agak besar dan menyebabkan rasa sakit perut yang teruk dan
pendarahan haid berat.

Dalam sesetengah kes pula, ia sama sekali tidak menyebabkan sebarang tanda atau gejala dan hingga kini, punca fibroid masih tidak diketahui.

Fakta fibroid

Fibroid atau
cyst
 dalam rahim boleh berukuran daripada saiz benih, yang tidak dapat dikesan oleh mata manusia, hingga ketulan besar yang mengganggu dan membesarkan rahim pesakit.

Anda juga boleh mempunyai satu atau lebih fibroid dalam satu-satu masa.

Bahaya fibroid rahim, dalam kes yang teruk, ia mampu mengembangkan saiz rahim sehingga ke tulang rusuk dan menjejaskan berat badan!

Antara simptom dan tanda fibroid rahim yang paling biasa berlaku termasuk:

Pendarahan haid yang berat.

Tempoh haid berlangsung lebih dari seminggu.

Tekanan atau kesakitan di bahagian pelvis.

Kerap membuang air kecil.

Kesukaran mengosongkan pundi kencing.

Sembelit.

Sakit belakang atau sakit kaki.

Baca juga:

6 Makanan Terbaik Untuk Kecutkan Cyst Ovari! Siapa Sangka Teh Pun Tersenarai!

Perut Membuncit Petanda Ada Cyst? Wanita, Jom Tahu Tandanya Sebelum Terlambat!

Jenis fibroid

Seiring dengan ukuran dan bilangan fibroid, jenisnya juga boleh mempengaruhi rawatan yang bakal doktor cadangkan.

Terdapat 3 jenis fibroid utama, ia merangkumi:

Fibroid intramural

Fibroid intramural adalah sejenis fibroid yang paling biasa terjadi. Ia juga sering terbentuk di dinding otot rahim.

Selain itu, bahaya fibroid rahim jenis intraural ini, ia berpotensi untuk membesar sehingga meregangkan rahim!

Fibroid subserosal

Fibroid jenis subserosal pula terbentuk di bahagian luar rahim, yang turut disebut sebagai serosa.

Mereka juga boleh mengembang dengan cukup besar sehingga membuatkan rahim pesakit kelihatan lebih besar pada 1 sisi.

Fibroid submucosal

Tumor jenis ini berupaya membentuk di lapisan otot tengah, atau myometrium rahim anda.

Di samping itu, ketumbuhan jenis submucosal lebih jarang berlaku berbanding yang lain.

Diagnosis & rawatan
cyst
 dalam rahim

Bagaimana fibroid didiagnosis?

Fibroid paling kerap dijumpai semasa pemeriksaan fizikal. Doktor mungkin merasakan benjolan
yang keras semasa pemeriksaan perut atau pelvis.

Imbasan dapat mengesahkan diagnosis. 2 ujian yang akan menjadi pilihan utama adalah:

Ultrabunyi:
 Ia menggunakan gelombang bunyi untuk mendiagnosis fibroid dan melibatkan frekuensi yang lebih tinggi

MRI:
 Ujian pencitraan ini menggunakan magnet dan gelombang radio untuk menghasilkan imej. Ini membolehkan doktor mendapatkan gambaran ukuran, bilangan dan lokasi fibroid. Mereka juga akan dapat membezakan antara fibroid dan adenomyosis, yang kadangkala salah didiagnosis. MRI digunakan untuk mengesahkan diagnosis dan bantu menentukan rawatan yang terbaik untuk pesakit

Rawatan fibroid

Rawatan sering kali bergantung kepada gejala, juga usia dan keinginan pesakit untuk hamil atau tidak.

Antara pilihan rawatan termasuklah:

Hormon untuk mengatur kitaran haid
 atau mengurangkan gejala seperti pil kontraseptif oral.

Histerektomi (pembuangan rahim).

Peranti intrauterin untuk melepaskan progestin di dalam rahim bagi menghentikan pendarahan dan kesakitan.

Myomectomy
 (pembedahan membuang fibroid).

Ubat penahan sakit, seperti ibuprofen atau acetaminophen.

Apa itu
cyst
 dalam rahim @ sista?

Sista atau cyst dalam rahim adalah sejenis kapsul tertutup atau kantung berisi cecair, separa pepejal atau gas seakan lepuh.

Ukuran sista bervariasi daripada mikroskopik hinggalah kepada saiz yang sangat besar.

Apa yang menakutkan, sista yang sangat besar boleh memberi kesan kepada organ dalaman!

Pun begitu, sebilangan besarnya bersifat jinak, tetapi beberapa jenis
cyst
boleh menjadi barah atau pra-kanser.

Ia mempunyai membran yang berbeza dan dipisahkan dari tisu berdekatan. Bahagian luarnya (kapsular) dikenali sebagai dinding sista.

Sekiranya kantung dipenuhi nanah, sista itu dijangkiti dan akan berubah menjadi
abscess
 (pengumpulan nanah yang menyakitkan, biasanya disebabkan oleh jangkitan bakteria).

Lokasi sista

Walaupun
cyst
boleh muncul di mana-mana sahaja di dalam badan, selalunya ia terbentuk di kulit, ovari, payudara atau buah pinggang.

Antara lokasi yang kerap terjejas termasuklah:

Ovari: Folikel ovari yang tidak melepaskan telurnya boleh menjadi punca
pembentukan sista pada ovari
.
Cyst
ini tidak berbahaya dan biasanya hilang selepas 2 hingga 3 bulan.

Payudara: Ketulan di payudara mungkin disebabkan oleh sista atau pepejal. Bagi sista payudara, ia selalunya bersifat jinak (bukan barah).

Faraj:
Cyst
kelenjar Bartholin boleh terbentuk di salah satu kelenjar Bartholin, yang terletak tepat di dalam saluran faraj dan menghasilkan cecair pelincir pelindung. Pengumpulan rembesan atau jangkitan di dalam salah satu kelenjar Bartholin boleh menyebabkan kelenjar membengkak lantas membentuk sista.

Serviks: Sista Nabothian boleh terjadi apabila salah satu kelenjar
mucous
 serviks tersumbat.

Jumpa doktor untuk periksa
cyst
 dalam rahim

Pastikan untuk menjadualkan janji temu dengan doktor jika sista anda menjadi sangat menyakitkan atau merah. Ini mungkin merupakan petanda ia pecah atau dijangkiti. Ada banyak bahaya fibroid rahim terhadap kesihatan wanita jika ia tidak dirawat.

Pertumbuhan yang tidak normal turut
berisiko menjadi antara simptom kanser
! Doktor anda mungkin akan mengambil sedikit sampel tisu ketumbuhan untuk diuji.


Cara Mencegah Tanda Merah dan Parut Jerawat

Berbeza dengan kepercayaan umum, tanda merah dan parut jerawat adalah 2 konsep yang berbeza. Walaupun parut jerawat berpunca daripada kerosakan yang mendalam dalam struktur di bawah kulit, tanda merah adalah tanda penyembuhan luka. Tanda merah dirujuk sebagai hiperpigmentasi selepas keradangan, yang akan hilang sendiri selepas beberapa lama.

Rawatan untuk tanda merah

Oleh kerana tanda merah bukan disebabkan oleh melanin, agen pencerah kulit seperti hydroquinone mempunyai kesan yang sangat terhad pada tanda merah. Begitu juga rawatan rumah seperti jus lemon. Mana-mana jus berasid boleh merengsakan kulit anda, melambatkan penyembuhan. Berikut adalah beberapa petua untuk menyingkirkan tanda merah:

Elakkan skrub fizikal dan produk penjagaan kulit yang mengandungi bahan-bahan yang kasar, misalnya: alkohol dan menthol.

Lakukan pengelupasan dengan BHA setiap hari untuk membersihkan liang yang tersumbat dan mengurangkan kemerahan.

Sentiasa memakai pelindung matahari dengan SPF 30 sekurang-kurangnya, walaupun pada hari mendung atau hujan. Pendedahan kepada radikal UV bukan sahaja akan memperlahankan proses penyembuhan kulit anda tetapi juga membuat tanda merah menjadi lebih gelap.

Beralih kepada produk penjagaan kulit yang mengandungi bahan anti-oksida untuk mempercepatkan proses penyembuhan.

Rawatan untuk parut jerawat

Produk penjagaan kulit tidak boleh membaiki parut jerawat. Untuk memperbaiki kerosakan yang teruk, anda perlu menemui ahli dermatologi. Sekiranya anda mempunyai parut mendalam, terdapat pengisi kulit yang boleh memenuhi lekuk parut, menjadikannya kurang kelihatan. Gabungan pengelupasan kimia, rawatan laser fraksional dan rawatan radiofrekuensi dapat memberikan hasil yang lebih baik. Rawatan
microneedling
 mungkin berfungsi dengan baik, selagi dilakukan oleh seorang pakar.
Microneedling
 di rumah tidak dianjurkan kerana anda mungkin mencederakan diri sendiri. Transplantasi lemak juga dianggap sebagai penyelesaian yang baik untuk parut yang ke dalam. Dalam prosedur ini, lemak anda akan diambil dan disediakan di makmal. Kemudian lemak tersebut akan disuntik ke dalam kulit anda untuk mengisi bekas luka tersebut.

Kerana setiap kulit adalah berbeza, anda mungkin memerlukan rawatan yang unik. Selain itu, setiap kaedah mempunyai kelebihan dan kekurangan. Oleh itu, adalah penting untuk berunding dengan ahli dermatologi anda sebelum membuat keputusan untuk memilih sebarang jenis rawatan.


Warna Kulit Bayi Boleh Berubah? Masa Lahir Gelap, Bila Dah Besar Sikit, Cerah- Mengapa?

Ramai ibu bapa yang baru menimang anak pertama sering mempersoalkan pertukaran warna kulit bayi mereka. Kadang-kadang boleh mengelirukan juga! Masa lahir gelap, selepas beberapa minggu atau bulan lamanya, cerah pula!

Adakah ini normal? Jika ya, apakah penjelasannya? Teruskan membaca artikel ini untuk mengetahui jawapannya!

Untuk mendapatkan lebih banyak info berkenaan Keibubapaan, anda boleh klik
di sini
.

Sebab warna kulit bayi berubah mengikut umur

Tahukah anda, warna kulit bayi anda
bergantung sepenuhnya kepada genetik anda dan suami
?

Banyak mitos di luar sana yang sering diuar-uarkan mengenai hubungan pemakanan dan warna kulit bayi. Ingatlah, warna kulit bayi anda hanya berkaitan dengan genetik anda.

Tidak ada satu kajian pun yang menyokong isu pemakanan memainkan peranan penting dalam warna kulit bayi.

Oleh itu, janganlah
para ibu mencuba terlampau banyak jenis makanan yang dicadangkan
 oleh mitos-mitos di luar sana semasa mengandung atau selepas melahirkan bayi.

Berikut merupakan penjelasan mengapa kulit bayi semasa lahir lebih gelap dan kusam berbanding selepas beberapa minggu kelahiran.

Baca juga:

Risau Bila Ruam Merah Tumbuh Pada Kulit Bayi, Ibu Kena Peka PENYEBAB Ini

Comelnya Anak Ibu! 10 Makanan Ibu Hamil Perlu Ambil Jika Mahu Kulit Bayi Cerah & Bersih

Kulit bayi berlainan mengikut jumlah masa kandungan

Tidak semua bayi yang lahir mempunyai kulit yang sama. Keadaan kulit bayi semasa lahir bergantung kepada
jumlah minggu kandungan semasa lahir.

Bayi pramatang

Bayi pramatang mempunyai kulit yang berlainan
 jika dibandingkan dengan bayi cukup bulan.

Kulit bayi pramatang lebih nipis, dan mempunyai lapisan bulu halus dan lembut seluruh badan yang dikenali sebagai
lanugo.
Lapisan ini mampu membuatkan kulit bayi anda tampak lebih gelap.

Selain itu, bayi pramatang akan diselaputi dengan verniks, sejenis bahan yang berwarna putih, berminyak dan mempunyai konsistensi seperti keju. Verniks melindungi kulit bayi semasa lahir.

Bayi cukup bulan

Berbanding dengan bayi pramatang, bayi cukup bulan mempunyai
lanugo
 dan verniks yang sedikit sahaja. Verniks hanya boleh dilihat di pelipat kulit seperti siku, lutut dan leher.

Bayi lewat bulan

Bayi lewat bulan mempunyai kulit yang lebih berkedut, dan
lanugo
 jarang sekali dilihat pada mereka. Verniks juga amat sedikit dan hanya ada di pelipat-pelipat kulit.

Suhu badan dan persekitaran bayi

Semasa baru lahir, bayi mempunyai kulit yang nipis
. Bayi mudah nampak kemerah-merahan kerana saluran darah yang aktif di bawah permukaan kulit mereka.

Selain itu, ia normal jikalau tapak tangan, tapak kaki dan jari-jemari bayi anda
nampak kebiruan atau ungu semasa lahir
. Hal ini kerana pengaliran darah belum aktif sepenuhnya dalam tubuh mereka.

Selalunya, kebiruan ini akan hilang sendirinya selepas beberapa hari. Namun, harus diingatkan bahawa kebiruan di tempat lain tubuh bayi ialah tidak normal dan memerlukan rawatan segera.

Bayi anda juga berupaya menjadi pucat kebiruan atau ungu ketika mereka kuat menangis
. Selalunya, warna kulit akan kembali normal sebaik sahaja tangisan reda.

Jika warna kebiruan tidak reda, ini bermaksud bayi anda mempunyai masalah pernafasan atau peredaran darah. Sila berjumpa dengan doktor untuk rawatan lebih lanjut.

Dehidrasi mampu menyebabkan bayi anda gelap?

Ya, tepat sekali. Semasa lahir, bayi anda akan kelihatan lebih gelap dan kusam kerana
banyak kehilangan air
 dan berat badan. Meskipun begitu, ibu ayah usah risau ya!

Warna kulit bayi anda akan berubah dan mempunyai tona yang lebih sekata setelah dia mula menyusu.
Rutin penyusuan yang sekata memastikan bayi anda mendapat susu dan kandungan nutrien yang secukupnya.

Kulit bayi anda akan nampak lebih anjal, sihat dan tona sekata selepas beberapa hari menyusu.

Perubahan warna kulit bayi yang HARUS dibawa ke doktor

Tidak semua perubahan warna kulit bayi itu normal. Ibu bapa harus peka terhadap beberapa jenis perubahan warna kulit yang masih ada walaupun selepas beberapa hari.

Cyanosis

Cyanosis
 atau perubahan warna kulit kebiruan, ialah normal semasa bayi lahir hingga beberapa hari.

Namun, jika keadaan berterusan selepas seminggu, bersama simptom lain seperti sukar bernafas
, bayi enggan menyusu, lemah dan sebagainya, sila dapatkan rawatan segera.

Jaundis

Jaundis,
atau bayi kuning
 selalunya normal lepas kelahiran sehingga 14 hari pertama kelahiran kerana susu ibu.

Seandainya anda lihat bayi anda terlalu kuning dalam tempoh 14 hari tersebut, atau masih kuning selepas 14 hari, pergilah untuk pemeriksaan selanjutnya.


Bahaya Makan Tiram Mentah! Sebelum 'Ngap', Ambil Tahu Cara Makan Oyster Yang Selamat!

Tiram mentah nampak menyelerakan! Kalau dimakan segar bersama perahan limau, sedap betul kan! Tidak dinafikan, ramai orang yang suka makan tiram atau kerang mentah rentetan video-video viral yang tersebar di laman sosial.

Tetapi, kadang-kadang kita boleh nampak tiram yang dimakan dalam video-video yang viral itu kembung dan berwarna hitam! Eww… Betul ke selamat tu?

Kepada mereka yang suka makan tiram yang mentah, ketahuilah bahawa ia boleh
mendatangkan keracunan makanan.
 Kerang dan tiram mengandungi banyak bakteria dan juga virus yang berbahaya.

Tiram mengandungi sejenis bakteria yang dikenali sebagai
Vibrio vulnificus
. Di Amerika Syarikat, dianggarkan sebanyak 80,000 individu mengalami sakit perut dan cirit-birit, manakala 100 orang pula meninggal dunia setiap tahun disebabkan bakteria ini.

Jadi, adakah kerang dan tiram yang tidak dimasak selamat untuk dimakan? Mari kita sama-sama ketahui fakta mengenai tiram dalam artikel di bawah.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Mengapa tiram mentah berbahaya terhadap kesihatan?

Apa yang perlu anda tahu

Tiram mentah atau tidak dimasak dengan betul boleh membuatkan anda sakit.

Tiram mentah yang mengandungi bakteria
Vibrio
 sama rasanya seperti tiram biasa.

Masak tiram dengan betul boleh menghapuskan semua bakteria berbahaya yang terkandung di dalamnya.

Apabila seseorang makan tiram yang mengandungi bakteria
Vibrio
, mereka akan mengalami sejenis penyakit yang dikenali sebagai
vibriosis
.

Tiram makan dengan cara menapis air di sekelilingnya. Ini akan menyebabkan bakteria tersebut berkumpul dan membiak di dalam tiram. Ada 12 jenis bakteria
Vibrio
 yang boleh didapati dalam garam dan air di sekeliling hidupan laut ini.

Satu-satunya cara untuk memastikan tiram selamat untuk dimakan adalah
memasaknya dengan sempurna.

Tetapi, ada ke cara untuk tentukan sama ada tiram selamat dimakan atau tidak? Jawapannya, tidak boleh!

Tiram atau kerang mentah yang mengandungi bakteria
Vibrio
 tidak nampak dengan mata kasar, tidak mempunyai bau atau rasa berbeza dengan tiram yang segar! Haa, takut kan!

Mitos dan fakta mengenai tiram mentah

Sebenarnya ada banyak salah faham terhadap tiram atau kerang mentah. Ada yang kata, kedua-dua makanan ini
paling sihat dimakan secara mentah
. Walau bagaimanapun, tanggapan ini mungkin tidak benar!

Mitos: Makan tiram dengan sos pedas boleh membunuh bakteria

Ramai orang yang percaya sos yang pedas boleh membunuh bakteria. Namun, kenyataan ini sebenarnya tidak benar!

Tidak ada cara lain untuk bunuh bakteria dalam tiram atau kerang selain memasaknya.

Sama jugalah dengan
mencicah tiram dengan kicap
 atau alkohol. Kesemua cara ini hanya akan membuatkan tiram rasa lebih sedap namun ia tidak dapat membuatkan tiram tersebut selamat dimakan.

Fakta: Tiram kaya dengan protein

Benar, tiram sangat kaya dengan protein. Setiap 100g tiram mengandungi 9g protein.

Menurut informasi yang disediakan oleh USDA, 85 gram tiram mempunyai:

Kalori: 69

Lemak: 2g

Natrium: 90mg

Karbohidrat: 4.2g

Serat: 0g

Protein: 8g

Ia juga mempunyai makronutrien yang penting
untuk membina otot
 dan membantu pengurangan berat badan.

Mitos: Tiram mentah boleh bangkitkan nafsu lelaki

Orang kata, tiram merupakan afrodisiak yang sangat kuat. Ia mampu membangkitkan syahwat kaum Adam.

Namun, sama seperti kenyataan di atas, ini hanyalah mitos semata-mata.

Walau bagaimanapun, tiram
kaya dengan zink
, sejenis bahan yang dapat meningkatkan penghasilan testosteron dalam kalangan kaum Adam.

Bukan itu sahaja, tiram juga dapat menguatkan sistem imun badan, merawat demam dan juga jangkitan saluran pernafasan. Ia juga mungkin dapat mempercepatkan pemulihan luka.

Zink juga sangat bermanfaat untuk wanita berusia 40 tahun ke atas. Apabila umur kaum Hawa semakin lanjut, mereka memerlukan lebih banyak zink dalam makanan untuk mencegah
degenerasi makula.

Baca juga:

Manfaat Makan Tiram Untuk Tingkatkan Kemampuan Seksual

Bawang Putih Tingkatkan Nafsu Seksual Wanita? Ini Rupanya Manfaat Yang Kita Tak Tahu!

Fakta: Tiram mempunyai kalori yang rendah

Saiz tiram berbeza-beza mengikut lokasi. Namun, walau dari manapun asalnya, semua tiram mempunyai kalori yang rendah.

6 tiram yang bersaiz sederhana (mentah atau dimasak) mempunyai kurang daripada 50 kalori. Sebab itulah, orang selalu makan 12 tiram sekali duduk.

Walaupun digoreng, 6 tiram bersaiz sederhana hanya mempunyai sekitar 175 kalori.

Cara makan tiram mentah dengan selamat

Kukus merupakan cara yang paling selamat untuk menghapuskan segala bakteria yang terperangkap di dalam tiram yang mentah.

Elak menggunakan lemak tidak sihat seperti mentega, majerin atau krim. Cuba masak dengan
minyak zaitun
 atau
tomato
 kerana dua-dua bahan ini dapat membuatkan rasa tiram lebih sedap.

Hanya makan kerang atau tiram yang terbuka selepas dimasak. Buang semua tiram yang tidak terbuka sepenuhnya. Selain itu, jangan simpan kerang atau tiram lama-lama, makan secepat mungkin!


5 Tanda Perhubungan yang Tidak Sihat

Hubungan yang tidak sihat adalah hubungan yang mana satu atau lebih orang yang terlibat menunjukkan tingkah laku yang tidak sihat dan tidak diasaskan dalam saling menghormati orang lain. Hubungan tidak sihat tidak semestinya hubungan yang kasar, tetapi ia boleh terjadi. Adalah penting untuk mengenali tanda-tanda hubungan yang tidak sihat kerana hubungan tersebut mempunyai potensi untuk meningkatkan hubungan yang kasar.

1. Kurang komunikasi

Komunikasi adalah salah satu kunci utama dalam mana-mana perhubungan, sama ada dengan keluarga, rakan atau orang lain. Rakan-rakan sepatutnya dapat berkomunikasi yang baik dan buruk antara satu sama lain. Tanpa komunikasi, tidak ada asas untuk membina hubungan yang sihat. Mungkin ada kekurangan komunikasi jika pasangan tidak dapat membincangkan topik yang sukar, terdapat banyak salah faham yang tidak pernah sepatutnya dihasilkan, atau mereka tidak sepertinya berada di halaman yang sama.

2. Tidak menghormati

Semua perhubungan harus mempunyai penghormatan, terutama yang intim. Jika seorang rakan dalam hubungan merasa tidak dihargai, ini pasti sesuatu yang perlu ditangani. Kehormatan boleh termasuk panggilan nama, melanggar batas, dan sentiasa mempersoalkan dan mengkritik pilihan dan keputusan orang lain.

3. Tidak jujur

Ini mungkin kelihatan jelas, tetapi ketidakjujuran, terutama kecurangan berterusan dan berulang, bukan asas yang baik untuk sebarang hubungan.

4. Cemburu

Sesetengah cemburu dalam hubungan baik-baik saja, normal pun. Walau bagaimanapun, cemburu menjadi tidak sihat apabila ia berterusan atau berlebihan. Di sisi sebaliknya, jika satu pasangan sentiasa cuba membuat pasangan cemburu, itu juga boleh menjadi tanda hubungan yang tidak sihat.

5. Bergaduh berterusan

Walaupun semua hubungan akan mempunyai beberapa konflik di dalamnya, jika anda dan pasangan anda sentiasa bergaduh, ini boleh menjadi tanda yang tidak baik. Secara amnya, anda tidak sepatutnya berasa bersifat agresif apabila anda bersama pasangan anda.

Hello Health Group
 tidak menyediakan nasihat perubatan, diagnosis atau rawatan.


Kemurungan Tingkatkan Risiko Kematian Penghidap HIV

Terdapat kepelbagaian faktor yang membentuk pengalaman kemurungan seseorang sama ada faktor individu, persekitaran, penerimaan sosial dan faktor-faktor berpengaruh yang lain. Bagi penghidap HIV pula, kemurungan mungkin disebabkan oleh tanggapan dan penerimaan masyarakat terhadap status mereka selain disebabkan oleh pemikiran
overthinking
 bagi penyakit yang sedang dihidapi dan keadaan mereka pada masa hadapan. Satu kajian baharu bertajuk
‘Depression and All‐cause Mortality Risk in HIV‐infected and HIV‐uninfected US Veterans: A Cohort Study’
 yang bertujuan menyiasat hubungan antara gangguan atau gejala kemurungan, status HIV dan kematian, para penyelidik melaporkan bahawa gejala kemurungan agak berkaitan dengan kematian dalam kalangan veteran tentera yang mempunyai HIV tetapi tidak berkaitan dalam kalangan mereka yang tidak mendapat jangkitan HIV.

Kemurungan adalah keadaan kesihatan mental yang paling kerap dilaporkan dalam kalangan penduduk yang hidup dengan HIV di Amerika Syarikat, dengan kelaziman di antara 20 hingga 40 peratus. Gangguan kemurungan telah dikaitkan dengan peningkatan kematian dalam kalangan individu yang mempunyai penyakit kronik, termasuklah penyakit jantung, penyakit buah pinggang peringkat akhir dan diabetes. Beberapa kajian telah menerangkan perkaitan yang sama dalam konteks jangkitan HIV, walaupun ada data yang bertentangan.

Menggunakan data daripada peserta
Veteran’s Aging Cohort Study
, para penyelidik dari
Boston University School of Medicine (BUSM)
 membandingkan risiko kematian dalam kalangan veteran tentera Amerika Syarikat yang mengalami kemurungan dengan mereka yang tidak mengalami kemurungan. Mereka kemudiannya membandingkan hubungan antara kemurungan dan kematian dalam kalangan mereka yang mempunyai HIV dengan mereka yang tidak mempunyai HIV. Kemurungan diukur melalui dua cara, dengan cara kod-kod diagnostik klinikal dan soal selidik simptom-simptom kemurungan.

Dalam kalangan mereka yang mempunyai jangkitan HIV, para penyelidik mendapati terdapat peningkatan risiko kematian sebanyak 23 peratus yang dikaitkan dengan gejala kemurungan yang tinggi, yang dipastikan melalui soal selidik tetapi tiada risiko mortaliti yang meningkat dengan ketara apabila kemurungan dipastikan melalui kod. Bagi individu yang tidak dijangkiti HIV, terdapat enam peratus peningkatan risiko kematian yang dikaitkan dengan gangguan kemurungan yang diukur oleh kod-kod tetapi tidak ada risiko kematian yang ketara untuk peningkatan simptom-simptom kemurungan yang dinilai melalui soal selidik.

Menurut para penyelidik, adalah penting untuk menyaring dan merawat kemurungan terutamanya dalam kalangan mereka yang hidup dengan HIV sejak penemuan yang signifikan telah dibuat berkaitan jangka hayat melalui terapi antiretroviral yang menyelamatkan nyawa. Salah seorang penulis kajian, Kaku So-Armah, pensyarah perubatan di
Boston University School of Medicine
 menyatakan bahawa penemuan kajian tersebut memperkuat keperluan untuk menilai dan merawat gejala kemurungan dan gangguan kemurungan utama pada pesakit yang mempunyai atau tidak mempunyai jangkitan HIV bertujuan mengurangkan risiko kematian.

Masyarakat perlu menyokong mereka yang dinilai mempunyai simptom-simptom kemurungan terutamanya bagi mereka yang dijangkiti HIV, agar kadar kematian akibat kemurungan dapat dikurangkan atau dielakkan. Masyarakat perlu bertindak dan berperanan sebagai satu sistem sokongan sosial terhadap ahli masyarakat yang lain yang mengalami masalah kemurungan dan masalah-masalah lain yang berkaitan kesejahteraan mental.

Baca juga:

Seks Secara Selamat dan HIV

Kemurungan Semasa Zaman Remaja Boleh Jejaskan Memori Individu Ketika Zaman Tua

Risiko-risiko HIV: Apa yang Anda Perlu Tahu


Sering Gatal-Gatal Tangan Bila Pakai Emas? Itu Petanda Anda Hidap Alergi Nikel

Pernahkah anda rasa gatal-gatal ketika memakai cincin ataupun jam yang diperbuat daripada nikel? Jika ya, anda mungkin menghidap satu kondisi yang dikenali sebagai alergi terhadap nikel!

Jom ikuti cara untuk menghilangkan rasa gatal akibat alahan ini.

Untuk mendapatkan lebih banyak info tentang Alahan, sila dapatkannya
 di sini.

Apa itu alergi terhadap nikel?

Alergi terhadap nikel terjadi apabila seseorang itu
mengalami gatal-gatal ataupun ekzema
 apabila barang kemas ataupun aksesori yang diperbuat daripada nikel menyentuh bahagian kulit.

Alergi nikel merupakan salah satu punca lazim
alergi dermatitis sentuh
 (
contact allergic dermatitis
).

Alergi ini boleh berlaku sejurus selepas sentuhan ataupun terjadi setelah pendedahan secara berkali-kali.

Antara bahagian badan yang sering terkesan dengan kondisi ini ialah:

Telinga – akibat pemakaian subang.

Pergelangan tangan – pemakaian jam ataupun gelang besi.

Sekitar pusat – akibat geseran dengan zip, kepala tali pinggang ataupun butang seluar.

Jari – duit syiling, pin, jarum, pen.

Belakang badan – penyangkuk besi pada baju dalam, zip pada baju.

Jika anda mempunyai alergi terhadap nikel, cara yang terbaik untuk elak rasa gatal dan ekzema adalah dengan tidak memakai barang kemas ataupun aksesori yang mengandungi nikel.

Walau bagaimanapun, mungkin sukar untuk pesakit mengelakkan diri untuk menyentuh objek yang diperbuat daripada nikel.

Banyak barangan yang digunakan setiap hari diperbuat daripada nikel. Sebagai contoh, pen, sudu, gelang, dan jam tangan semuanya diperbuat daripada besi ini.

Apabila anda mula
rasa gatal-gatal pada tangan
 akibat alergi nikel, anda mungkin akan alami masalah yang sama seumur hidup.

Anda akan sentiasa sensitif terhadap nikel dan perlu lebih berhati-hati ketika ingin membeli barang kemas ataupun aksesori supaya ia tidak akan menyebabkan ekzema.

Anda sering rasa gatal akibat alergi nikel? Ikuti tip ini untuk kurangkan simptom!

Alergi terhadap nikel selalunya tidak akan membawa maut. Namun, kegatalan dan ekzema yang disebabkan oleh keadaan ini boleh menyebabkan ketidakselesaan yang berpanjangan.

Ruam yang disebabkan oleh penyakit ini boleh terluka dan berjangkit.

Oleh itu, penting untuk individu yang kerap mengalami gatal-gatal ini untuk mencari cara bagi menghilangkan  ketidakselesaan dan gatal yang mereka alami.

Jika anda sudah lama menghidap kondisi ini, anda boleh cuba tip yang kami berikan di bawah. Pasti berkesan!

1. Pilih barang kemas dan aksesori dengan teliti

Subang, jam dan gelang tangan merupakan antara punca utama alergi nikel. Walau bagaimanapun, rantai dan cincin yang mengandungi nikel juga boleh mencetuskan reaksi alergi yang sama.

Individu yang mempunyai masalah ini disarankan untuk memakai barang kemas yang bebas nikel, hipoalergenik (bahan yang kurang mencetuskan alahan), besi tahan karat (
stainless steel
), emas, perak, ataupun platinum.

Anda juga boleh pilih untuk memakai jam yang diperbuat daripada material seperti kulit, kain ataupun plastik.

2.

Periksa pakaian anda

Jika bahagian besi pada tali pinggang, cangkuk baju dalam ataupun zip yang terdapat pada baju anda menyebabkan kegatalan, anda boleh tukar bahagian tersebut dengan objek yang diperbuat daripada plastik.

Anda juga boleh salut bahagian ini dengan pengilap kuku. Pengilap kuku ini dapat menjadi lapisan yang memisahkan antara kulit dan permukaan besi yang terdapat pada objek tersebut.

Gunakan cara ini jika anda inginkan jalan penyelesaian yang mudah dan pantas untuk menghilangkan gatal-gatal yang dialami.

Namun, pengilap kuku tersebut perlulah diaplikasikan semula selepas beberapa ketika.

3.

Gunakan penutup, alas atau sarung pada alat elektronik yang anda gunakan

Beberapa jenis alatan elektronik boleh menyebabkan kegatalan dalam kalangan pesakit yang menghidap alergi terhadap nikel.

Jika anda mendapati bahagian besi pada telefon bimbit, papan kekunci pada komputer riba dan tablet anda menyebabkan kegatalan, anda boleh tutup bahagian tersebut menggunakan
cover
 yang bersesuaian.

4.
Elakkan makanan yang mengandungi nikel

Sesetengah produk soya seperti kacang soya
, kicap, tofu mengandungi amaun nikel yang tinggi. Jika boleh, elakkan ambil makanan tersebut.

Selain itu, anda juga mungkin perlu elak makan kacang gajus, makanan yang
mengandungi serbuk koko
 dan buah ara. Kesemua makanan ini didapati boleh meningkatkan alergi nikel yang pesakit alami.

Tak tahan rasa gatal? Cepat-cepatlah berjumpa dengan doktor!

Jika anda mempunyai ruam atau luka akibat gatal-gatal pada bahagian pergelangan tangan, jari, sekeliling pusat ataupun telinga, anda boleh berjumpa dengan doktor untuk sesi konsultasi.

Doktor mungkin akan
lakukan patch test
 untuk memastikan anda benar-benar mempunyai alergi terhadap nikel.

Jika ya, doktor akan memberikan anda ubat yang bersesuaian untuk merawat alergi yang anda alami.

Jika anda
terdedah dengan nikel semasa bekerja,
 anda boleh pakai sarung tangan untuk elak daripada diserang rasa gatal.

Selain itu, anda juga boleh tutup permukaan besi menggunakan pita pelekat untuk elakkan permukaan tersebut daripada terkena pada bahagian kulit.

Pendedahan yang berpanjangan terhadap nikel boleh buatkan seseorang itu alami ketidakselesaan yang melampau.

Oleh itu, kepada yang sudah lama mengalami
masalah gatal-gatal ini
, jangan bertangguh untuk berjumpa doktor ya! Mereka boleh membantu anda!


6 Soalan Tentang Seks Yang Ramai Wanita Malu Nak Tanya, Bimbang Dianggap 'Kolot'!

Setiap daripada kita mempunyai kisah tersembunyi yang tidak boleh dikongsi dengan individu lain. Jadi kita akan lebih bergantung kepada
Google
 daripada individu lain walaupun rakan baik sendiri. Jadi, berikut adalah antara soalan tentang seks, yang mungkin sukar untuk ditanyakan.

Untuk mendapatkan lebih banyak info tentang Kesihatan Seksual, sila dapatkannya
di sini.

6 soalan tentang seks

#1. Apa yang perlu dilakukan jika zakar terlalu besar (atau terlalu kecil)?

Jika saiznya terlalu kecil dan tidak memberikan kepuasan kepada anda ketika melakukan
hubungan seksual
, terdapat kaedah yang boleh dilakukan untuk memuaskan anda.

Dia mungkin mempunyai kekuatan pada tangan atau kemahiran seks oral.

#2. Dia tidak pandai melakukan oral, apa yang perlu dilakukan?

Setiap wanita memerlukan pelbagai rangsangan yang berbeza
semasa seks oral
disebabkan faktor badan yang  berlainan.

Jadi adalah penting untuk meluahkan dan memberitahu kepada pasangan secara jujur tentang apa yang anda suka dan menyatakan betapa puasnya perasaan anda supaya dapat memberikan dia rasa terharu.

#3. Kenapa saya tidak merasa puas ketika melakukan hubungan seksual?

Ia adalah antara soalan tentang seks dan situasi yang sering dialami oleh kebanyakan wanita.

 Dalam kebanyakan kes, ia adalah isu untuk mendapatkan bahagian yang tepat. Kebanyakan wanita tidak mengalami klimaks hanya dengan seks melalui faraj semata dan memerlukan lebih rangsangan
klitoris daripada pasangan.

Jika itu bukan alasannya, mungkin masalah kesihatan tertentu yang menjejaskan klimaks dan keinginan seks seperti diabetes, penyakit kardiovaskular, kemurungan, tekanan dan
kemerosotan hormon.

#4. Berdarah dan sakit ketika hubungan seksual, adalah ia tidak normal?

Jika mengalami pendarahan selepas melakukan hubungan seksual, anda perlu mendapatkan pemeriksaan doktor.

Ia mungkin tanda jangkitan atau endometriosis yang mungkin disebabkan
ujian Pap
.

#5. Adakah berkemungkinan untuk kencing ketika melakukan hubungan seksual?

Jika anda merasakan keinginan untuk kencing, menurut Emily Morse, pengacara kepada rancangan Sex With Emily, ia adalah petanda yang baik.

Ini kerana, ia bermakna G-Spot dirangsang dengan betul dan anda cenderung untuk mencapai klimaks. Namun berkemungkinan akan mengeluarkan sedikit air kencing ketika hubungan seksual, terutama jika pundi kencing tidak mampu menampung kapasiti air kencing.

#6. Apa itu
squirting
?

Seperti yang dinyatakan,
squirting
 adalah cecair di sekitar uretra. Cecair ini merupakan hasil rangsangan
stimulasi G-spot
 yang sedang dalam keadaan ghairah.


Penjagaan Bayi Minggu Ke-8

Perkembangan & Pelakuan

Perkembangan bayi anda.

Pada masa ini, otak bayi anda semakin meningkat dari segi saiz dan kerumitan. Ia boleh meningkat kepada kira-kira 5 cm dalam trimester pertama.

Anda mungkin melihat bayi anda mempunyai tempoh yang singkat untuk berjaga-jaga dan tenang.
Jangan bimbang. Ini adalah normal. Bayi anda sedang memerhatikan persekitaran mereka. Ini adalah masa yang terbaik untuk berinteraksi dengan mereka. Anda boleh bercakap, menyanyi atau menerangkan secara terperinci apa yang anda lakukan. Mereka mungkin tidak memahami kamu melainkan akan belajar dan menyerap bunyi dan ungkapan.

Pada minggu ini, bayi anda mungkin:

pusing kepala 90 darjah apabila berbaring di atas perut;

menahan kepala dengan stabil apabila tegak;

membawa kedua-dua tangan bersama;

Menjadi senyap pelik. Sebenarnya ini adalah apabila bayi yang memerhati dan belajar.

Sokongan untuk bayi anda.

Ini adalah masa yang penting untuk bayi anda belajar.
Anda harus menggunakan masa diamnya untuk membiasakan diri dengan bayi seperti berkomunikasi,
bercakap, dan menyanyi kepada bayi anda, terangkan gambar bercetak bila-bila masa dan di mana sahaja.
Anda juga boleh bercakap bersama-sama dengan melambai mereka melalui ayat-ayat kecil sambil menukar lampin atau makan.
 Itu adalah cara yang terbaik untuk anda untuk menyokong bayi anda untuk perkembangan kemahiran bahasa, pendengaran dan penglihatan.

Kesihatan & Keselamatan

Apa yang patut saya bincangkan dengan doktor?

Anda mungkin sudah membawa bayi anda berjumpa doktor. Biasanya semasa pemeriksaan fizikal, doktor anda akan memeriksa semua atau kebanyakan daripada yang berikut:

Dengar degupan jantung dengan stetoskop, dan
dan pemeriksaan visual denyutan jantung melalui dinding dada.

Perut, dengan merasa dari luar:
bagi mana-mana jisim abnormal di pinggul
, memeriksa terkehel dengan memutar kaki.

Tangan dan lengan, kaki dan kaki: untuk perkembangan normal dan gerakan.

Belakang dan tulang belakang, untuk sebarang keabnormalan.

Mata, dengan oftalmoskop atau pen berlampu: sebab ada refleks biasa dan memberi tumpuan, dan untuk salur berfungsi air mata. Dengan otoscope, untuk warna, cecair, pergerakan telinga.

Hidung, dengan otoscope: untuk warna dan keadaan membran mukus.

Mulut dan tekak, menggunakan lidah kayu untuk warna, luka, lebam.

Leher: untuk gerakan normal, tiroid dan saiz kelenjar limfa (kelenjar limfa lebih mudah dirasakan pada bayi, dan ini adalah normal).

Ketiak: untuk kelenjar limfa bengkak.

Tempat yang lembut di kepala, dengan merasa dengan tangan.

Pernafasan dan fungsi pernafasan, melalui pemerhatian, dan kadang-kadang dengan stetoskop dan / atau menepuk cahaya dada dan belakang.

Kemaluan: bagi apa-apa keabnormalan, seperti hernia atau buah zakar tak turun; dubur untuk retak atau rekahan.

Penyembuhan tali pusat dan sunat (jika berkenaan).

Kulit: untuk warna, nada, ruam, dan luka-luka, seperti tanda lahir.

Pergerakan keseluruhan dan tingkah laku, keupayaan untuk berhubung dengan orang lain.

Apakah yang patut saya tahu?

Berikut adalah beberapa isu-isu yang anda perlu tahu apabila menjaga bayi di peringkat ini:

Berkhatan

Pada peringkat ini, bayi anda boleh ditunjukkan untuk berkhatan. Kesakitan dan, kadang-kadang, sedikit pendarahan kecil juga perkara biasa selepas berkhatan dan tidak perlu dibimbangkan.
Menggunakan lampin dua untuk hari pertama akan membantu untuk melegakan zakar dan juga untuk menjaga paha bayi daripada menekan terhadapnya.
Jangan lupa untuk memastikan kawasan itu bersih dan elakkan zakar basah dalam semasa mandi sehingga luka pulih sepenuhnya.

Tersedu

Sesetengah bayi tidak hanya dilahirkan tersedu, mereka tersedu sebelum mereka dilahirkan. Pakar mengatakan bahawa sebab itu adalah refleks bayi. Teori lain adalah bahawa bayi mendapat rintangan apabila mereka menelan formula atau susu ibu, mengisi perut mereka dengan udara. Bayi tidak menggganggu apabila mereka sedak.

Bersin

Sesetengah cecair amniotik dan lendir yang berlebihan dalam saluran pernafasan adalah kejadian yang sangat biasa pada bayi.
Bersin
yang kerap juga membantu bayi yang baru lahir untuk membersihkannya dan menghilangkan zarah asing dari alam sekitar yang membuat hidungnya menyengat lada yang menjadikan
ramai orang dewasa bersin. Bayi anda juga boleh bersin apabila terdedah kepada cahaya, terutama cahaya matahari.

Mata bayi

Jangan bimbang jika anda perasan mata bayi anda kelihatan lintang. Sebenarnya, dalam kebanyakan kes, ia adalah lipatan tambahan kulit semata-mata di sudut-sudut dalaman mata yang membuat bayi kelihatan juling.
Lipatan akan ditarik balik apabila bayi membesar, maka mata mula kelihatan lebih hampir sama. Untuk jaminan tambahan, nyatakan keprihatinan anda semasa pemeriksaan bayi yang akan datang.

Pada bulan-bulan awal, anda juga boleh melihat bahawa mata bayi anda mungkin tidak berfungsi serentak dengan sempurna sepanjang masa. Gerakan-gerakan mata rawak bermakna bahawa mereka masih belajar menggunakan mata mereka dan menguatkan otot-otot mata mereka; tiga bulan, penyelarasan harus lebih baik. Jika tidak, atau jika mata bayi anda sentiasa seolah-olah menjadi tidak gerak bersama, kemudian maklumkan kepada doktor tentang masalah ini.
Sekiranya ada kemungkinan mata lintang yang benar, rundingan dengan pakar mata pediatrik segera.

Kerisauan saya

Apa yang saya risaukan?

Salah satu tabiat yang anda perlu mengambil berat tentang adalah menghisap puting. Pertimbangkan perkara berikut sebelum membuat keputusan sama ada atau tidak untuk pop puting, dan, jika anda lakukan, apabila untuk memulakan dan berapa lama untuk menggunakannya.

Menghisap puting
digunakan untuk memendekkan tempoh penyusuan. Walau bagaimanapun, satu lagi penyelidikan telah menyimpulkan bahawa pemberian puting susu pada awal tidak menyebabkan kekeliruan puting atau mengganggu kejayaan menyusu pada tiga bulan pertama. Pemberian adalah dalam kawalan ibu bapa. Itu menjadi satu perkara yang baik apabila anda telah menyusu, mendodoi, dan menolak kereta sorong bayi untuk beberapa jam.

Walau bagaimanapun, puting juga boleh memakan diri jika bayi anda menjadi terlalu bergantung terhadapnya. Digunakan sebelum tidur, puting boleh mengganggu pembelajaran bayi untuk tidur sendiri. Ia juga boleh mengganggu tidurnya apabila ia hilang pada tengah malam dan tidak boleh kembali ke alam mimpi tanpanya. Dan anda akan perlu bangun untuk meletakkannya semula ke dalam mulutnya.
Jika digunakan untuk sementara waktu, bagi memenuhi keperluan untuk menghisap apabila ia terlalu tinggi, menghisap puting tidak berbahaya dan boleh membantu ibu bapa dan bayi untuk mendapatkan masa yang sukar. Jika digunakan lebih lama, ia boleh menjadi ketagihan untuk kedua-duanya atau menjadi tabiat yang boleh menjadi semakin sukar untuk dibuang.

Anda telah membuat melalui minggu 6. Jangan bimbang. Anda tidak keseorangan.
 Kami akan berada di sini untuk memberi sokongan kepada anda minggu depan
, pada minggu ke-8.


Tip Berpuasa Ramadan Bagi Pesakit Gastrik

Bulan Ramadan kembali lagi. Bagi seluruh orang Islam, pastinya ia adalah momen yang paling dinanti-nantikan. Bulan yang dipenuhi keberkatan ini bukan sahaja melahirkan rasa gembira kepada orang Islam, tetapi juga kepada orang bukan Islam, khususnya di Malaysia yang berbilang kaum dan agama.

Pelbagai persediaan pastinya dilakukan bagi menghadapi bulan ini dengan jayanya sebelum meraikan lebaran. Selain persediaan rohani, yang pastinya sangat penting, jangan sesekali mengabaikan persediaan fizikal yang tentunya terlibat secara langsung dalam ibadah puasa. Bagaimana anda ingin berpuasa jika badan tak sihat?

Bagi pesakit gastrik, keghairahan menyambut Ramadan kadangkala terganggu dengan kebimbangan serangan gastrik yang mungkin datang ketika berpuasa. Jangan bimbang. Setiap masalah ada penyelesaiannya. Ikuti tip berikut agar anda dapat berpuasa penuh sepanjang Ramadan.

Apakah itu gastrik?

Gastrik atau gastritis adalah keradangan pada lapisan dalam perut. Ia boleh diklasifikasikan kepada akut (secara tiba-tiba dan dalam tempoh yang singkat) atau kronik (dalam tempoh yang lama). Keradangan adalah tindak balas badan terhadap jangkitan atau bahan yang boleh merengsa bahagian badan, dalam kes ini adalah lapisan perut.

Sel darah putih akan mengeluarkan beberapa bahan kimia seperti bradykinin, serotonin dan prostaglandin. Hasilnya, bahagian yang terbabit akan bengkak, merah, panas dan kehilangan fungsi. Walaupun ia adalah tindak balas yang bertujuan melindungi badan dari jangkitan dan bahan yang membahayakan, kadangkala mekanisme perlindungan itu sendiri boleh mendatangkan bahaya sehingga menyebabkan pembentukan ulser pada perut.

Apakah punca gastrik?

Punca utamanya adalah bakteria H. pylori dan penggunaan ubat anti-radang bukan steroid (NSAIDs) secara berlebihan dalam tempoh yang lama. Bakteria H. pylori adalah sejenis bakteria yang hidup di dalam perut sebahagian manusia. Kehadirannya di dalam perut boleh menyebabkan keradangan. Kehadiran H. pylori di dalam perut tidak semestinya menyebabkan penyakit gastrik tetapi pesakit gastrik kebiasaannya akan ditemui H. pylori di dalam perut mereka.

Ubat anti-radang bukan steroid (NSAIDs) juga boleh menyebabkan gastrik. Contoh NSAIDs adalah:

Aspirin.

Ibuprofen.

Naproxen.

Celecoxib.

NSAIDs bekerja dengan mengurangkan penghasilan prostaglandin E1, iaitu merupakan bahan kimia yang berfungsi melindungi lapisan perut dari dihakis oleh asid perut. Hasilnya, perut akan terdedah kepada asid dan menyebabkan keradangan dan mungkin ulser.

Ada juga punca lain bagi gastrik yang jarang berlaku seperti penyakit autoimun dan alahan makanan.

Tanda-tanda gastrik

Tanda-tanda dan simptom gastrik kebiasaannya tidak jelas. Ia boleh berlaku dalam banyak keadaan lain. Anda perlu menjalani pemeriksaan doktor bagi mendapatkan diagnosis yang tepat.

Tanda-tanda dan simptom gastrik ialah:

Sakit perut yang semakin teruk apabila perut kosong.

Mual.

Muntah.

Hilang selera makan.

Perut kembung.

Kerap sendawa.

Hilang berat badan.

Berdasarkan tanda-tanda dan simptom di atas, doktor akan membuat penilaian dengan maklumat dari sejarah perubatan anda serta beberapa ujian makmal untuk mengesahkan kehadiran bakteria H. pylori.

Makanan untuk gastrik

Bercakap tentang gastrik, pemakanan pastinya memainkan peranan yang penting. Memandangkan simptom gastrik semakin teruk apabila perut kosong, sudah tentu ia akan mendatangkan masalah semasa berpuasa. Lalu bagaimana anda harus mengatur pemakanan anda? Anda boleh berpuasa seperti biasa asalkan anda mengambil makanan yang betul dan waktu pemakanan yang tepat.

Pertama sekali, jangan sesekali lupa untuk bersahur. Selari dengan tuntutan agama Islam, sahur adalah sangat digalakkan. Makan semasa sahur akan memberikan anda bekalan tenaga sepanjang hari sehingga waktu berbuka. Sebaiknya adalah untuk lewatkan waktu sahur hampir dengan azan subuh. Ini bertujuan memastikan tempoh perut tidak menerima makanan lebih singkat. Selepas sahur, jangan terus tidur! Tunggu sekurang-kurangnya 2 hingga 3 jam sebelum tidur bagi mengelakkan masalah ketidakhadaman dan pedih ulu hati yang akan mengganggu puasa anda.

Kedua, berbuka puasa secara sederhana. Jangan sampai terlebih makan. Ia hanya akan menyebabkan ketidakhadaman dan merangsang serangan gastrik. Mulakan dengan sesuatu yang ringan seperti kurma dan air kosong. Selepas selesai solat maghrib, sambung dengan hidangan berat tetapi tidak berlebihan. Selain mengelakkan gastrik, ia boleh mengelakkan mengantuk ketika solat tarawih. Berkaitan moreh pula, sebaiknya dielakkan. Tetapi pelawaan dari kariah masjid tidak selalunya mampu ditolak. Jadi, cuba kurangkan pengambilan makanan seboleh mungkin.

Pemilihan makanan adalah sangat penting. Elakkan makanan dan tabiat yang merangsang serangan gastrik. Antara yang perlu dielakkan adalah:

Minuman berkafein seperti kopi dan teh.

Makanan berasid seperti buah limau, oren dan tomato.

Makanan pedas.

Makanan berlemak tinggi seperti mentega, coklat, santan dan keju.

Makanan bergoreng.

Merokok.

Minuman berkabonat.

Lebihkan makanan berikut:

Makanan tinggi fiber seperti epal, oat, lobak merah dan brokoli.

Makanan rendah lemak seperti ikan dan ayam.

Makanan berasid rendah atau berakali tinggi seperti sayur-sayuran.

Makanan mengandungi probiotik seperti tempe dan yogurt.

Banyakkan minum air putih.

Jika anda masih mengalami gastrik selepas mengamalkan diet dan tabiat makan di atas, anda mungkin perlu berjumpa doktor untuk pemeriksaan lanjut. Anda mungkin memerlukan ubat bagi mengawal asid di dalam perut.

Apakah ubat dan rawatan untuk gastrik?

Tidak semua pesakit gastrik memerlukan ubat. Kadangkala, perubahan pada tabiat makan dan diet sahaja sudah mencukupi. Namun bagi kes yang tidak dapat dikawal melalui diet dan tibat makan, bantuan dari ubat-ubatan mungkin diperlukan.

Ubat-ubatan yang tersedia bagi rawatan gastrik adalah:

Anti-asid
. Ia mengurangkan pengeluaran asid di dalam perut seterusnya kerengsaan dan keradangan. Contohnya aluminum hydroxide, magnesium hydroxide dan magnesium tricylicate.

Perencat reseptor H2
. Ubat ini menghalang reseptor H2 di dalam sel perut yang bertanggungjawab menghasilkan asid. Contohnya cimetidine dan ranitidine.

Perencat pam proton
. Ini adalah antara ubat yang paling efektif dalam mengurangkan pengeluaran asid dengan merencat pam proton di dalam sel perut  dari melepaskan asid ke dalam perut. Contohnya omeprazole, pantoprazole dan esomeprazole.

Antibiotik
. Ubat ini diperlukan bagi pesakit yang disahkan mengandungi bakteria H. pylori di dalam perut mereka. Pengambilan antibiotik selama 2 minggu sangat berkesan dalam membunuh H. pylori. Antara antibiotik yang biasa digunakan ialah amoxicillin, clarithromycin dan metronidazole.

Ibadah puasa adalah satu kewajipan bagi orang Islam. Kita tidak seharusnya menjadikan keadaan kesihatan sebagai alasan untuk kita bermudah-mudah dalam meninggalkan ibadah ini. Jangan pula kita bertindak melulu dengan berpuasa dalam keadaan sakit sebelum menilai risikonya. Ambil jalan pertengahan. Dunia perubatan moden telah banyak merungkai penyakit yang dahulunya tidak dikenal pasti. Dapatkan nasihat perubatan dari doktor berdekatan dengan rumah anda. Ramadan seharusnya menjadi sesuatu yang menyenangkan dan menyihatkan badan. Jangan jadikan keadaan kesihatan anda sebagai penghalang.

Selamat berpuasa. Ramadan kareem!


Simpanan Ovum dan Ujian AMH

Simpanan atau rizab ovum adalah kumpulan telur yang terdapat di ovari pada suatu masa tertentu. Ia adalah terma yang digunakan untuk menjelaskan potensi kesuburan seseorang wanita berdasarkan bilangan telur dalam ovari.

Simpanan ovum rendah apabila terdapat penurunan fisiologi dalam bilangan telur menyebabkan jumlahnya tidak mencukupi untuk memastikan peluang untuk hamil.

Secara amnya, ia adalah disebabkan penuaan ovari yang mana apabila umur meningkat, bilangan dan kualiti telur dalam ovari semakin berkurang.

Bagaimana telur berkurang?

Setiap wanita dilahirkan dengan sejumlah telur. Namun, bermula daripada akil baligh telur-telur ini akan diovulasi sehingga semuanya selesai. Apabila semua telur berkenaan terovulasi, haid akan berhenti dan keadaan ini dipanggil sebagai monopaus.

Keadaan ini berbeza dengan lelaki yang mana testis boleh menghasilkan jutaan sperma setiap hari tanpa sebarang had umur.

Gambar ihsan klfertility.com

Ujian Hormon Anti-Mullerian

Simpanan ovum dalam kata mudah adalah pengiraan telur yang biasanya diambil daripada AMH, ujian darah dan kiraan folikel antral.

AMH adalah hormon protein yang dihasilkan oleh sel dalam folikel ovari. Tahap AMH dalam darah boleh membantu doktor menganggarkan jumlah folikel di dalam ovari.

Sebaliknya, kaedah folikel antral dilakukan oleh doktor semasa ultrasound. Selepas menggambarkan ovum, doktor boleh mengira folikel yang diaktifkan dan menggunakan jumlah itu untuk menganggarkan simpanan ovum keseluruhan wanita.

Ujian AMH ini mengambil masa kurang daripada 15 minit dan anda boleh mendapat keputusan ujian hormon dalam tempoh 24 jam.

Mengukur simpanan ovum termasuk hormon merangsang folikel (FSH), estradiol (sejenis hormon steroid yang merupakan estrogen semula jadi daripada plasenta dan ovari yang paling poten, yang terdapat pada manusia), dan ujian inhibin pada hari ketiga tempoh haid.

FSH adalah bahan kimia yang membantu folikel ovari menjadi matang dan melepaskan telur. Berbeza dengan AMH, tahap FSH yang tinggi dikaitkan dengan simpanan ovum yang rendah.

Hasil Ujian Simpanan Ovum

Yang tidak diketahui

Kepentingan kualiti telur menjelaskan mengapa ujian simpanan ovum semata-mata tidak dapat menganggarkan kemungkinan wanita hamil dalam sebulan.

Walaupun seorang wanita berusia 40 tahun mempunyai banyak telur simpanan ovum tinggi bagi umurnya, jika 75% daripada telur itu tidak normal seperti biasa dia akan mengalami kesukaran untuk hamil.

Sebaliknya, jika seorang wanita berusia 25 tahun mempunyai simpanan ovum yang rendah bagi umurnya menurut hasil ujiannya, dia masih mempunyai peluang yang cukup baik untuk hamil, kerana kemungkinan 75% atau lebih telurnya secara genetik adalah normal.

Yang diketahui

Sebaliknya, ujian simpanan ovum mempunyai beberapa kegunaan penting dalam ubat kesuburan. Ujian ini boleh memberitahu seseorang wanita semakin dekat dengan menopaus. Tahap FSH tinggi yang berkekalan dalam darah atau air kencing, bersama-sama dengan kekurangan haid, sering digunakan untuk mengesahkan menopaus, dan tahap AMH sangat terikat pada masa sehingga menopaus. Jadi ujian berkenanan boleh memberitahu sama ada anda berisiko menopaus awal atau sebaliknya.

Ujian AMH dan kiraan folikel antral juga boleh menunjukkan isu pembiakan yang berpotensi lain, seperti sindrom ovarium polikistik (PCOS), yang dicirikan sebagai suatu keadaan di mana ovari wanita menghasilkan banyak folikel tetapi sebenarnya tidak melepaskan telur, biasanya dikaitkan dengan AMH yang luar biasa dan tanda-tanda tertentu pada ultrasound.

Hello Health Group
 tidak menyediakan nasihat perubatan, diagnosis atau rawatan.

Baca juga:

Ujian AMH Membantu Wanita Memahami Tahap Kesuburan

Kesuburan Tidak Seiring Peningkatan Usia

Penggunaan Pil Perancang Keluarga yang Berpanjangan Mengakibatkan Kemandulan?

10 Tanda Kemandulan


Isteri Tolak Bersama Suami Selepas Bersalin? Ini Mungkin Sebab Mati Putik, Jangan Biarkan!

Apakah maksud mati putik? Ia merupakan kondisi yang berlaku kepada kaum Hawa yang baru sahaja melahirkan anak. Wanita yang mempunyai masalah ini selalunya tidak mempunyai nafsu untuk melakukan hubungan seks dan sering rasa lesu serta letih sepanjang hari.

Menurut kajian, ramai wanita yang baru melahirkan anak akan
hilang keinginan untuk melakukan hubungan seks
 selama 1 tahun setengah selepas kelahiran.

Bukan itu sahaja, dalam masa 6 bulan pertama, wanita juga dilaporkan dua kali ganda berisiko untuk mengalami
masalah disfungsi seksual
 berbanding sebelum melahirkan anak.

Inilah maksud mati putik; satu keadaan yang membuatkan wanita mengambil masa yang lama untuk kembali bersenggama dengan suami.

Bagi wanita di luar sana yang mengalami masalah ini, jangan risau. Ini merupakan perkara yang normal. Bagi suami pula, anda perlulah banyak bersabar. Sokongan dan bantuan anda amat penting untuk pastikan isteri kekal sihat dan bertenaga.

Manakan tidak, isteri baru sahaja melahirkan anak.
Badan mereka masih lagi perlukan masa untuk sembuh
. Pada masa yang sama, mereka juga perlu menyusukan anak dan menjalankan tanggungjawab sebagai seorang isteri dan ibu.

Untuk mendapatkan lebih banyak info tentang Kesihatan Wanita, sila dapatkannya
di sini.

Mati putik dan wanita lepas bersalin

Tidak dinafikan, bahtera perkahwinan pasti akan dilanda badai. Selepas melahirkan anak, isteri perlu
melalui tempoh berpantang
untuk pastikan badan mereka benar-benar sembuh. Pada waktu ini, suami dan isteri tidak dibenarkan untuk melakukan hubungan seks.

Tetapi, bagaimana jika isteri masih tidak mahu bersenggama dengan suami selepas habis tempoh pantang?

Menurut pakar, tahap ketersediaan wanita berbeza-beza. Ada wanita yang boleh melakukan hubungan seks sejurus tempoh pantang habis. Namun, ada wanita yang perlukan masa yang lebih lama untuk kembali bersama suami.

Bukan itu sahaja, jenis kelahiran yang dialami wanita juga memberi impak yang tersendiri.

Jika wanita
mengalami kehamilan yang dan kelahiran yang lebih sukar,
 mereka lebih berisiko untuk mati putik dan mungkin akan mengambil masa yang lebih panjang untuk berehat.

Walau bagaimanapun, persoalan ‘bila’ terserah sepenuhnya pada isteri. Suami perlulah beri isteri ruang dan masa untuk betul-betul bersedia secara fizikal dan emosi.

Malah, menurut pakar, masa terbaik untuk mula melakukan seks adalah sewaktu isteri bersedia. Selepas pantang, isteri selalunya sudah sembuh dan ingin kembali bersama suami.

Tetapi, dalam sesetengah kes, ada wanita yang perlukan masa lebih lama dan kadangkala selama setahun untuk benar-benar rasa selesa sebelum melakukan seks semula.

Namun, ada berita baik untuk para wanita di luar sana. Masalah seksual selepas melahirkan anak selalunya tidak kekal lama. Tidak kiralah berapa kalipun anda melahirkan anak, kepuasan seksual akan dapat dinikmati selepas badan anda sembuh sepenuhnya.

Baca juga:

Seks selepas Bersalin: Berapa Lama Perlu Tunggu?

Suami Main Cuit Ajak Seks, Tapi Isteri Masih Takut Lepas Bersalin, Jadi Bila Waktu Sesuai?

4 tip untuk atasi mati putik

Walaupun kebanyakan wanita bagaikan ‘tidak bernafsu’ selepas melahirkan anak, sebenarnya ada cara untuk
meningkatkan kembali libido mereka.

Jika pasangan suami isteri ingin
merancakkan kembali hubungan kelamin
 masing-masing, ada beberapa tip yang mungkin dapat membantu mengurangkan masalah seksual isteri ini:

1. Mulakan seks dengan sentuhan intim

Kadangkala, selepas melahirkan anak, pasangan suami isteri
sudah tidak lagi seintim dahulu
. Manakan tidak, masing-masing sibuk melayan anak yang baru lahir.

Kalau boleh, cari masa untuk ‘bercinta’ semula. Mulakan hubungan intim
dengan sentuhan manja dan pelukan hangat
 untuk bangkitkan mood isteri. Selepas itu, pasti isteri akan lebih bersedia untuk melakukan hubungan seks.

2. Berbincang dengan pasangan

Perbincangan yang sihat merupakan kunci seks yang hangat selepas melahirkan anak. Oleh sebab itu, jika anda mempunyai masalah mati putik ini, perkara pertama yang perlu dilakukan adalah berbincang dengan pasangan. Pastikan pasangan tahu tentang mati putik, maksud serta cara mengatasinya.

Jangan lupa, luahkan kegusaran hati anda dan dengar juga keluhan daripada pasangan. Perbincangan amat penting
sebelum dan selepas melakukan seks
 untuk pastikan kepuasan kedua-dua belah pihak.

3. Sediakan masa khas untuk bersama pasangan

Jika anda dan pasangan ingin melakukan hubungan seks, letak ia sebagai benda yang paling penting. Kerja rumah lain seperti membasuh baju atau menyapu sampah boleh dilakukan nanti.

Jika ada masa terluang,
cuba habiskan masa tersebut dengan pasangan
, lebih-lebih lagi ketika anak sedang lena tidur.

4. Jangan paksa diri jika mati putik

Kadangkala, wanita yang mengalami mati seksual ini tidak suka dipaksa. Kalau dipaksa, makin kuranglah keinginan mereka nanti. Malah, keletihan yang isteri alami selepas melahirkan anak boleh menyebabkan mereka
tidak ada mood bersama dengan suami.

Apa yang penting, beri masa pada diri untuk betul-betul sembuh. Namun, jangan sesekali lupakan suami yang sudah lama bersabar!


Dapat Tahu Rakan Anda Mangsa Rogol? Ini 7 Perkara Anda Boleh Buat Untuk Bantunya

Serangan seksual merupakan satu jenayah. Ia ditakrif sebagai satu perbuatan yang tidak mendapat persetujuan bersama dan ia adalah termasuk rogol (serangan yang melibatkan penembusan vagina, anus atau mulut) atau kesalahan seksual lain seperti mencium, meraba, penderaan seksual kanak-kanak atau menyeksa individu secara seksual. Serangan seperti ini boleh berlaku di mana-mana dan kebanyakan serangan dilakukan oleh individu yang dikenali mangsa. Ini termasuk rakan kongsi, bekas rakan, saudara, teman atau rakan sekerja. Jadi apa yang perlu anda lakukan jika anda berdepan situasi rakan anda menjadi mangsa rogol?

Selepas serangan

Mangsa serangan seksual mungkin tidak mengalami sebarang kecederaan luaran atau fizikal. Jika seseorang individu memberitahu anda bahawa mereka dirogol atau diserang secara seksual, ia mungkin merupakan antara perkara yang paling sukar untuk diluahkan, malahan pengakuan itu mungkin memakan masa yang lama sebelum mereka mampu mengatakannya.

Tidak ramai individu yang mempunyai pengalaman berdepan situasi trauma seperti selepas serangan seksual atau rogol. Ini membuatkan mereka tidak tahu apa yang perlu mereka lakukan. Perkara paling utama adalah untuk mengambil berat tentang keadaan mangsa.

Perkara yang boleh anda lakukan untuk membantu mangsa

Berikut adalah beberapa cadangan tentang apa yang boleh anda lakukan untuk membantu mangsa serangan seksual. Antaranya:

Elakkan untuk menghakimi atau menyalahkan mangsa tentang apa yang telah berlaku. Sebaliknya, dengar dan jangan memaksa mereka untuk memberitahu lebih banyak maklumat jika mereka tidak selesa untuk mengatakannya.

Berikan mereka ruang untuk aktif dan berada dalam kawalan diri mereka. Tanyakan bagaimana anda boleh membantu, sebagai contoh, berikan idea tentang apa yang patut dan tidak patut mereka lakukan. Tetapi biarkan mereka membuat keputusan mereka sendiri tanpa tekanan. Anda juga boleh membantu mencarikan maklumat berguna, tetapi jangan paksa mereka untuk melakukan atau bercakap dengan sesiapa sekiranya mereka tidak mahu, seperti polis, pengamal am atau perkhidmatan sokongan.

Jangan mengawal segalanya. Hormati pilihan mereka dan jangan merancang sebarang rawatan atau pemulihan untuk mereka. Hanya mereka yang mengetahui apa yang mereka rasa, kerana itu, cara yang terbaik adalah untuk mereka pulih atas kehendak mereka sendiri.

Ketika mendengar luahan mereka, pastikan anda sentiasa bertenang. Jangan cuba untuk mendapatkan lebih maklumat mengenai penyerang; dalam beberapa kes, mereka mungkin belum bersedia untuk bercakap mengenainya. Menulis atau mencatat mengenainya mungkin merupakan cara yang terbaik untuk membantu mereka ‘melepaskan’ apa yang mereka tidak mahu luahkan secara lisan tentang apa yang mereka lalui.

Berikan mereka ruang. Sebahagian besar proses pemulihan adalah dengan memberikan mereka merasai semula kawalan ke atas kehidupan mereka, jadi menyedari bila masa yang sesuai untuk memberikan mereka ruang adalah sangat penting. Sesetengah mangsa yang mengalami serangan seksual mungkin akan berdepan dengan masalah perhubungan secara fizikal, dan ada masanya mereka tidak mahu disentuh. Jadi hormati kehendak mereka.

Berikan sokongan. Sentiasa ada untuk mereka bila diperlukan. Mereka mungkin memerlukan sokongan anda untuk satu tempoh yang lama.

Jika anda merasakan mangsa memerlukan pemeriksaan perubatan, tanya dan dapatkan persetujuan daripada mereka sebelum menghubungi bantuan perubatan.

Dalam masa anda memberikan perhatian kepada rakan anda, anda juga masih tetap perlu menjaga diri. Emosi anda mungkin terjejas dari beberapa aspek apabila anda mengetahui seseorang yang anda kenali telah menjadi mangsa rogol. Sebagai contoh, anda mungkin merasa marah, kecewa dan tidak berdaya.

Dapatkan pandangan dan rundingan daripada kaunselor, ahli psikologi atau pengamal am untuk membantu anda lebih memahami dan mengawal reaksi anda terhadap apa yang telah berlaku dan membolehkan anda untuk membantu rakan anda dengan lebih baik.

Hello Health Group tidak memberikan nasihat, diagnosis atau rawatan perubatan.


Perkaitan Antara Diet dan Batu Karang

Batu karang adalah organ yang terletak di bawah hati dan berbentuk seperti pir kecil. Batu karang adalah mendapan kristal padat yang terbentuk dalam pundi hempedu. Tiada bukti jelas mengenai apa yang menjadi punca batu karang, tetapi banyak kajian mendapati ada kaitan antara diet dan batu karang.

Apa itu Batu Karang?

Terdapat 2 jenis batu karang utama. Satu adalah batu kolesterol yang dinamakan sempena kompaun utamanya: kolesterol. Batu karang kolesterol mempunyai warna kuning kehijauan.

Satu lagi dipanggil batu pigmen. Saiznya lebih kecil dan berwarna gelap berbanding dengan kolesterol.

Apa yang menyumbang kepada batu karang?

Jumlah bilirubin dan garam yang berlebihan

Hati anda menghasilkan bilirubin dan pengambilan makanan akan menentukan tahap kolesterol anda. Batu pigmen terdiri daripada garam kalsium dan bilirubin. Lebihan salah satu akan menyebabkan batu karang terbentuk.

Genetik, berat badan, masalah pundi hempedu dan diet semua mengambil bahagian pada proses pembentukan batu karang.

Tahap kolesterol dan lemak darah

Individu berlebihan berat badan dan diabetes biasanya mempunyai peluang lebih tinggi kerana kadar kolesterol dan lemak mereka terlalu tinggi untuk pundi hempedu berfungsi normal dan mengosongkannya sendiri dengan baik.

Perubahan pantas dalam berat badan

Satu penyelidikan mendapati bahawa puasa dan kehilangan berat badan terlalu cepat juga boleh menyebabkan batu karang. Bunyi seperti suatu yang pelik, penurunan sejumlah besar berat badan dalam jangka masa singkat dan menyekat pengambilan makanan dengan berpuasa boleh memberi tekanan pada hati anda. Oleh itu, ia akan menghasilkan kolesterol tambahan dan membuatkan pundi hempedu anda memerah lebih banyak daripada yang sepatutnya. Oleh itu, anda kehilangan beberapa kilogram lemak tetapi juga mengalu-alukan beberapa batu yang tidak diundang dalam sistem anda.

Perubahan hormon estrogen

Estrogen juga memainkan peranan buruk dalam proses ini. Ini meningkatkan kolesterol darah dan melambatkan pergerakan pundi hempedu. Para saintis membuktikan bahawa wanita, terutamanya mereka yang berusia melebihi 40 tahun lebih cenderung membentuk batu karang daripada lelaki dalam kumpulan umur yang sama. Oleh itu, beberapa ubatan yang direkodkan mengandungi estrogen seperti pil perancang, ubat-ubatan digunakan untuk masalah berkaitan menopause atau kehamilan boleh meningkatkan risiko mendapat batu karang.

Apakah simptom batu karang?

Walaupun kebanyakan batu karang ditunjukkan sebagai “very silent”, tanpa tanda atau simptom, terdapat beberapa kes yang mana individu mengalami kesakitan teruk dalam perut, demam, mual lebih daripada 5 jam. Ini didiagnosis sebagai “serangan batu karang” dan perlu dirawat secara profesional segera.

Rawatan untuk batu karang

Jika seseorang menghadapi serangan batu karang, doktor peribadinya akan berunding dengan mereka rawatan yang betul. Sesetengah individu akan ditetapkan dengan ubat-ubatan manakala sesetengahnya perlu menjalani pembedahan. Kedengaran lebih menakutkan daripada yang sebenar. Kebanyakan pesakit boleh pulang ke rumah pada hari berkenaan atau sehari selepas itu.

Bagaimana mencegah batu karang?

Tiada pencegahan untuk batu karang. Walau bagaimanapun, dengan menukar diet, kita lebih banyak dapat mengawal batu karang dan mengurangkan risiko pembentukan batu karang. Cuba kurangkan telur, daging berlemak, produk tenusu serta makanan bergoreng, diproses dan ditapis kerana ia dikaitkan dengan pembentukan batu karang. Tambahan pula, cuba tambahkan lebih banyak produk bijirin, makanan tinggi serat, kekacang, biji benih da ikan berlemak untuk diet anda.

Tambahan pula, cubalah untuk menambah lebih banyak produk bijirin, makanan yang tinggi serat, kacang, benih dan ikan berlemak untuk diet anda.


Jangan Percaya 4 Mitos Senaman Ini!

“Jangan berhenti pergi gim. Nanti otot bertukar jadi lemak!” Berikut adalah merupakan salah satu contoh
mitos
 berkaitan senaman yang terkenal dalam kalangan masyarakat umum. Percaya atau tidak, orang yang mempunyai pengetahuan juga boleh terpedaya dengan auta sebegini. Ikuti artikel ini untuk maklumat selanjutnya.

Otot mengecut, lemak pun masuk

Apabila dilihat pada mitos “otot bertukar jadi lemak” dari sudut pandangan fisiologi, tidak dapat dinafikan bahawa ura-ura penukaran di antara tisu tersebut adalah tidak masuk akal. Otot dan lemak, masing-masing, mempunyai sel yang berbeza. Sel otot tidak boleh bertukar menjadi sel lemak dan sebaliknya.

Apabila seorang individu yang aktif menjadi tidak aktif, otot-otot di seluruh badannya akan mengecut, membuka ruang kepada sel lemak untuk memenuhinya. Ini akan menyebabkan otot yang sedia ada tampak menggeleber. Nisbah otot dan lemak tidak lagi berada dalam keadaan seimbang. Ruang kosong pada kawasan otot tersebut akan diisi dengan sel lemak.

Perkara ini kebiasaannya berlaku disebabkan oleh pengambilan jumlah kalori yang sama dengan hari anda bersenam. Ini akan menyebabkan lebihan kalori bertukar menjadi sel lemak di dalam badan. Jadi, ingat ya! Sel otot tidak bertukar menjadi lemak sebaliknya ia mengecut dan memberi ruang untuk diisi oleh sel lemak. Besar perbezaannya!

Waktu pagi adalah merupakan waktu terbaik untuk bersenam

Walaupun petua ini betul, namun ia tidak tepat. Waktu yang sesuai untuk bersenam bergantung kepada objektif anda. Jika anda bersenam untuk mengurangkan berat badan, maka pagi adalah waktu yang terbaik untuk bersenam. Hal ini kerana apabila kita bangun daripada tidur, badan kita berada dalam keadaan “berpuasa” (
fasted state
). Ini bermakna bagi mendapatkan tenaga untuk bersenam, kalori tersebut akan diambil daripada “stor simpanan” seperti hati yang menyimpan glikogen dan tisu lemak.

Jika dilihat dari sudut keberkesanan untuk memperoleh kebaikan bersenam secara umum, waktu tidak memainkan peranan yang begitu penting. Anda boleh bersenam di gim pada waktu pagi, petang ataupun malam namun, jika anda berasa  letih, seeloknya bagi anda untuk tidur. Tidur yang cukup dapat memberikan kesan fisiologikal yang lebih baik.

Senaman regangan dapat mengurangkan risiko kecederaan

Dalam konteks ini, senaman regangan yang dimaksudkan adalah senaman regangan statik. Terdapat pelbagai jenis senaman lain yang dapat mengurangkan risiko kecederaan jauh lebih baik berbanding senaman regangan statik seperti angkat berat (berat yang ringan terlebih dahulu), senaman keseimbangan dan senaman pemanas badan. Menurut pakar, senaman regangan statik dapat meningkatkan tahap kelenturan badan, namun ia cuma bermanfaat bagi mereka yang melakukan senaman yang spesifik seperti gimnastik dan
skater
ais.

Bagi mereka yang ingin melakukan senaman mengangkat berat, anda berisiko tinggi untuk mendapat kecederaan kerana selepas melakukan aktiviti regangan tersebut, sendi anda akan menjadi longgar. Perkara ini juga boleh menyebabkan prestasi senaman anda menurun kerana anda tidak dapat memberikan daya kekuatan yang optimum.

Senaman kardio boleh membakar lemak anda

Senaman sahaja tidak dapat mengurangkan peratusan lemak badan anda melainkan ia dilaksanakan seiring dengan pengamalan gaya pemakanan yang sihat. Ramai yang suka menggunakan ayat, “Alaa, esok aku pergi joging, terbakarlah lemak tu”. Itu adalah corak pemikiran yang salah.  Jika anda ingin mengurangkan berat badan, gaya pemakanan adalah merupakan faktor terpenting.

Pelan pengurangan kalori (
caloric deficit
) dapat membantu anda mengurangkan berat badan. Jika anda bercadang untuk melakukan kardio untuk durasi yang lama sehari, anda berkemungkinan untuk kehilangan tisu otot dan ini boleh mengakibatkan penurunan metabolisma badan. Perkara ini akan membuatkan proses penurunan berat badan menjadi lebih sukar.

Konklusi

Sebelum anda bersenam, pastikan anda mempunyai objektif. Ini akan membantu anda untuk meningkatkan  prestasi dalam tempoh masa tertentu. Usah terpedaya dengan segala kebaikan atau keburukan yang anda dengar melalui mulut orang. Kaji fakta tersebut dan pastikan ia selari dengan objektif anda. Jangan terpedaya dengan mitos!


Kepenatan

Definisi

Apa itu Kepenatan?

Kepenatan ialah satu keadaan di mana anda sentiasa merasa penat atau kurang tenaga. Perkataan lain yang menggambarkan kepenatan ialah habis tenaga, dan letargi.

Apakah kebarangkalian Kepenatan?

Kepenatan ialah aduan yang sangat biasa dan adalah penting untuk diingat bahawa ianya adalah simptom, bukan penyakit. Banyak penyakit boleh menyebabkan aduan kepenatan dan ianya boleh jadi fizikal, psikologikal, atau kombinasi keduanya.

Ianya boleh dikawal dengan mengurangkan faktor risiko. Sila berbincang dengan doktor anda untuk informasi lanjut.

Simptom-simptom

Apakah simptom-simptom Kepenatan?

Ada beberapa simptom berkaitan, ianya bergantung dengan punca dalaman:

Individu dengan penyakit jatung, penyakit paru-paru, atau anemia boleh mengadu berkaitan dengan sesak pernafasan atau mudah penat dengan aktiviti minimal.

Mereka yang mengalami diabetes boleh merasa polyuria (lebihan kencing), polidipsia (haus beramatan), atau perubahan pada pandangan.

Mereka dengan hipotiroidism boleh juga mengalami simptom merasa selsema, kulit kering, dan rambut rapuh.

Simptom lain yang dikaitkan dengan kepenatan termasuklah:

Turun berat badan;

Sakit dada dan sesak pernafasan;

Muntah-muntah dan cirit-birit;

Demam dan menggigil;

Otot melemah atau kesakitan;

Anzieti dan kemurungan.

Dalam kes di mana kepenatan tidak dirawat dengan baik, ianya mungkin boleh membawa kepada beberapa kemungkinan komplikasi seperti:

Kemurungan;

Isolasi sosial;

Halangan gayahidup;

Pertambahan ketidakhadiran kerja.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Dapatkan seseorang untuk membawa anda ke bilik kecemasan atau jagaan penting sekiranya kepenatan disertai dengan:

Pendarahan abnormal, termasuklah pendarahan dari rectum atau muntah darah;

Sakit kepala yang teruk.

Punca

Apakah punca Kepenatan?

Ada beberapa potensi punca kepenatan, ianya dibahagikan kepada tiga kumpulan: faktor gaya hidup, isu medikal, dan isu kesihatan mental.

Faktor Gayahidup

Sekiranya anda mengalami kepenatan, aktiviti anda, dan pilihan gayahidup yang lain mungkin menjadi akar punca. Kepenatan boleh diebabkan oleh:

Physical activity and excessive physical exertion;

Aktiviti fizikal dan paksaan fizikal berlebihan;

Kurang beraktiviti;

Kurang tidur;

Menjadi bosan;

Mengalami berat berlebihan atau obes;

Satu tempoh tekanan emosional;

Meratap kesedihan;

Mengambil beberapa ubatan;

Penggunaan alkohol yang kerap;

Penggunaan dadah jalanan;

Penggunaan narkotik;

Pengambilan kafein;

Tidak memakan secara elok dan diet berkhasiat.

Isu Medikal

Beberapa isu medikal dan kondisi yang boleh membawa kepenatan ialah:

Anemia;

Kesakitan;

Penyakit Addison (masalah yang memberi kesan pada kadar hormon anda);

Hipotiroidism (tiroid kurang aktif)

Hipertiroidism (tiroid terlebih aktif)

Arthritis;

Insomnia dan lain-lain masalah tidur;

Masalah makan;

Masalah autoimun;

Fibromyalgia;

Kegagalan jantung kongestif;

Kanset;

Diabetes;

Penyakit buah pinggang ataupun hati;

Infeksi;

Sindrom kepenatan kronik;

Penyakit obstruktif pulmonri kronik (atau COPD, di mana memberi kesukaran bernafas);

Emphysema;

Sindrom kaki gelisah.

Isu kesihatan mental

Mereka yang bertarung dengan anzieti dan depressi boleh mengalami sindrom kepenatan sebagai simptom keadaan mereka.

Faktor-faktor Risiko

Apakah yang meningkatkan risiko saya kepada Kepenatan?

Faktor yang meningkatkan risiko kepenatan termasuklah:

Mereka di usia 40-an dan 50-an;

Wanita;

Tekanan.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kepenatan didiagnosis?

Untuk mendiagnos kepenatan, doktor biasanya mencadangkan ujian fizikal penuh bagi mencari sebarang gejala dalaman untuk penyakit. Beberapa ujian bersama evaluasi dari berbagai sistem badan akan menggabungkan sebarang penemuan abnormal bersama klu yang dijumpai dalam pengambilan sejarah kesihatan boleh membantu membuat diagnosis.

Perhatian yang istimewa boleh diberi untuk merasai sebarang kelenjar tiroid abnormal, noda limfa terjangkit, mendengar bunyi jantung abnormal termasuklah murmur dan untuk menguji ton otot normal dan reflex.

Bergantung dengan hasil jumpaan di dalam ujiansejarah dan fizikal, ujian darah dan lain-lain ujian pengimejan mungkin akan diarahkan.

Bagaimana pesakit Kepenatan dirawat?

Oleh kerana kepenatan ialah simptom dari keadaan dalaman, maka rawatan akan bergantung dengan punca, tidk kira samaada fizikal psikologikal atau kombinasi keduanya.

Mungkin ada beberapa jarak masa antara bila rawatan telah dirawat dan kekuatan simptom kepenatan; beberapa simptom mungkin akan selesai selepas keadaan dalaman dirawat.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kepenatan?

Lebih penting lagi, pengenalan awal mengenai kepenatan akan memberi ruang pada pesakit untuk mendapatkan rawatan medikal dan berpotensi mendapat diagnosis awal mengenai punca dalaman.

Kadangkala simptom seperti kepenatan datang perlahan dan ianya sukar bagi pesakit untuk menyedari bahawa ianya adalah masalah. Ianya mungkin memerlukan perspektif luaran dari kawan atau ahli keluarga untuk memhmi perubhan pada fungsi. Kesedaran kendiri mengenai penurunan pada prestasi badan biasanya sukar kerana seseorang membuat akomodsi kecil berulangan bagi menyiapkan aktiviti harinan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.